
Illud  fatetur  doctissimus  quisque  nostris  tempo- 
ribus,  et  confirmat  exemplo  peritissimus  quisque 
scribendse  historiae,  ne  ipsas  quidem  narrationes 
eorum,  qui  suis  oculis  res  narratas  cognoverunt, 
per  se  sufficere,  si  quis  quasi  in  intimam  setatis  ali- 
cujus  mentem  inspicere  velit.  Itaque  grates  agendse 
sunt  diis  immortalibus,  quoties,  optimo  casu,  ali- 
qua  epistolarum  series,  scripta  ab  iis  ipsis,  qui 
primas  suis  temporibus  partes  tenuerunt,  eruta 
vetustis  bibliothecis  ante  oculos  futuri  scriptoris 
rerum  surrexit.  Nemo  enim,  vir  strenuus  et  facun- 
dus,  suarumque  rerum  auctor,  quas  peccaverit,  quae 
fuerint  re  ipsa  diversse  diversis  occasionibus  agendi 

causae,  tam  libenter  fatetur  quam  quum  amicum 
alloquitur,  nec  posteros  in  mente  cogitat.  Quum 
enim  scribit  alicui  rerum  gerendarum  socio,  tum 
de  negotiis  tantum  tractat,  et  multa  nos  docet  de 
rebus  ipsis,  de  legibus,  de  suae  ?etatis  moribus; 
quum  autemamico  cuidam  et  familiari  scribit,  tum, 
ut  solet,  multa  de  sua  indole,  sua  ipsius  natura, 
sua  vita  ipse  nobis  revelat.  Inde  facile  intelligitur 
quanta  lux,  quanta  veritas  rebus  accedat. 

Quse  quum  ita  esse  sentirem ,  mihi  venit  in 
mentem  ex  sancti  Bonifacii  epistolis  quid  invenissem 
de  moribus,  doctrinis,  egregiis  in  Ecclesia  factis 
et  ipsius  apostoli  vita  referre.  Non  equidem  ignoro 
aliquid  asperi  et  barbari  in  talibus  epistolis  inesse, 
neque  illo  morbo  me  conflictatum  esse  credo,  quo 
solent  laborare  quicumque  vix  notum  aut  male 
exploratum  quoddam  opus  in  publicum  proferunt : 
qua  causa,  non  quasi  miraculum  sancti  Bonifacii 
epistolas  jactare,  neque  omnibus  libris  anteponere 
aggredior.  Ejus  enim  epistolas  non  ausim  confcrre 
sancti  Bernardi  epistolis,  in  quibus  si  qua  morum 
barbaries,  si  qua  sermonis  asperitas  reperitur,  sal- 
tem  impetu  illo  eloquentise  et  flore  quasi  poetico 
compensatur.  Quic  quidem  scribendi  virtutes  in  per- 
paucis  nostri  epistolis  eminent ;  sed  omnium,  sive 

quas  scripsit,  sive  quae  ad  eum  scriptae  fuerunt,  ea 
est  virtus,  ut  nos  ad  primam  octavi  sseculi  partem 
referant  et  quasi  testes  ejus  setatis  efficiant. 

Neque  mirum  nos  in  sancto  Bonifacio.  velut  in 
speculo  quodam,  ejus  sequalium  imaginem  cernere. 
Quam  varise  enim  fuerunt  ejus  vices !  quam  diversa 
vita !  quot  variis  laboribus  occupata !  Vidit  eum 
Roma,  et  Anglica  tellus,  et  barbara  Francorum 
aula,  etLeptinense  concilium  et  Thuringorum  silvse 
et  Frisiorum  paludes.  Quemnam  aut  populum  aut 
principem  non  novit,  paparum  quidem  amicus, 
Caroli  Pippinique  hospes,  Germanorum  apostolus, 
Anglorum  et  decus  et  civis?  Quseremus  igitur  in 
prima  parte  qualem  se  gesserit  Bonifacius  erga  ca- 
tholicam  Ecclesiam  et  apostolicam  sedem  Ecclesise 
caput;  in  secunda  qualem  in  mediis  barbaris  gen- 
tibus ;  quomodo  totus  studiis  et  laboribus  apostolicis 
deditus,  amicitiis  tamen  fidelibus,  eximio  quidem 
solatio  usus  fuerit. 

PARS    PRIMA 


Cum  prima  floreret  setate  Winfridus,  primoque 
religionis  studio  flagraret,  jam  tum  Romam,  alte- 
ram  patriam,  sanctissimam  carissimamque  ante 
oculos  habebat ;  jam  tum  desiderio  et  amore  pro- 
sequebatur;  matura  autem  retate  provectus,  cum 
sacerdos  factus  esset,  nullo  periculo,  nullo  longinqui 
itineris  obstaculo  prohiberi  potuit  quin  Romam , 
ducem  et  auspicem  laborum  suorum  sanctseque  mi- 
litije  qusesiturus,  inviseret ;  cum  tandem  inter  bar- 
baros  versaretur,  et  in  mediis  Germanise  saltibus, 
sub  horrido  et  immiti  co^lo,  saevis  religionibus  belluni 
indiceret,  tum  quoque  Romam  recordabatur,  et 
quidquid  menle  agitabat,  quidquid  suscipere  sta- 
tuerat,  quidquid  dolebat,  quidquid  I?ntabalur,  id 
sinceris  et  diligentibus  cpistolis  Romanis  ponlifi- 
cibus  scribcbat.  lisdem  vixit  tcmporibus  quibus 
tres  pontifices,  inter  omnes  et  prudentia  et  magni- 
tudine  animi  excellentes,  scilicet  Gregorius  secun- 

dus,  Gregorius  tertius  et  Zacharias,  cum  quibus, 
quamdiu  Evangelium  Germanis  prsedicavit,  ad 
ultimum  vitae  terminum,  epistolarum  consuetudi- 
nem,  ipsi  carissimam,  nobis  autem  pretiosissimam, 
sine  ulia  fere  intermissione  continuavit :  quem  epis- 
tolarum  librum,  non  satis,  mea  quidem  sententia, 
ad  hunc  diem  exploratum,  quam  accuratissimo 
studio  pervolvi,  non  mediocrem  ad  illuminandam 
illius  setatis  historiam  fructum  inde  relaturus.  Ibi 
enim  splendet,  tanquam  in  optima  luce,  Germano- 
rum  apostolorum  indoles;  ibi  summa  Romanorum 
pontificum  prudentia  tota  manifesta  est. 

Quas  si  perleges  epistolas,  miraberis  quantam 
venerationem  in  pontificem  Romanum  missse  ex 
Germania  Eomam,  quantum  autem  in  Bonifacium 
amorem  missse  Roma  in  .Germaniam  spirent ;  nec 
difficile  inteliigere  poteris  quam  arcto  mutuae  cari- 
tatis  vinculo,  dux  et  miles,  nempe  summus  pontifex 
et  humilis  nec  non  fortis  apostoUis  conjungerentur. 
Equidem  fateor  cancellarios  apostolicos  et  scribas, 
jam  ilhs  temporibus ,  suas  epistolas  urbanissimis 
formulis  ornavisse,  uipote  qui  imperium  jubentis 
temperare,  et  obedientis  servitutem  permulcere 
vellent.  Detrahatur  igitur  quidquid  urbanitati  dari 
videtur.  Nemo  tamen  mihi  persuadebit  vulgarem  et 

communem  illum  sermonem  fuisse,  quum  «  caris- 
sima  paternitas,  sanctitas  tua,  amantissime  pater  » 
ab  ipso  Antistite  appellaretur  \  Namque  tota  in 
epistola,  non  tantum  in  paucis  verbis,  usu  et  urba- 
nitate  consecratis,  summa  illa  benevolentia  et  ca- 
ritas  apparet :  quse  quidcm  clarior  et  manifestior 
efVulget,  si  quis  clerus  a  secretis  aut  protonotarius, 
vice  pontificis,  apostolo  scribit.  Tum  fluunt  com- 
plures  amplissimse  voccs,  tum «  nectarea  paternitas, 
beatissimus  in  sethereis  »  vocatur ;  tum  labores  ejus 
summis  laudibus  ad  coelum  efferuntur,  ncc  non 
exquisitioribus  orationis  flosculis  decorantur : « Inter 
amoena  prata  flagrantium  odorum.  etc.  ^.  »  Quo 
magis  apostoli  de  tanto  loco  tam  blande  scripta 
recipientis  fama  auctoritasque  splendescit. 

At  ipsius  Bonifacii  tanta  videtur  fuisse  obedientia, 
libera  quidem  et  qualis  fortem  apostolum  decet, 
quanta  nullius  unquam  fuerat  inter  primos  Ecclesise 
patres,  dignitatem  episcopatus  summo  studio  reti- 
nentes,  aut  etiam  inier  Gallo-Romanos  episcopos. 


1.  Videpamm  118-148  :  EpistolaisanctiBonifaciimarty- 
ris,  primiMoguntini  archiepiscopi,  Germanorum  apostoli, 
pluriumque  pontificum,  regum  et  aliorum,  nunc  primum 
o  Cicsarefe  majestatis  Viennensi  bibliotheca  luce,  notisque 
doiiatjo,  per  Nicolaum  Serarium,  societatis  Jesu  presbyte- 
rum.  Mogimt., MDCV. 

2.  147,  ep. 

Scribit  enim  Zachariae  :  «  Ego  non  aliter  quam  ut 
ante  vestigia  geniculantes,  intimis  subnixe  flagi- 
tamus  precibus,  ut  sicut  prsecessorum  vestrorum 
pro  auctoritate  sancti  Petri  servi  devoti  et  subditi 
discipuli  fuimus  :  sic  et  vestrae  pietatis  servi  obe- 
dientes  subditi  sub jure canonico  fieri  mereamur. .  /  » 
Ea  est  prorsus  sincerse  et  devotissimse  caritatis 
confessio,  qua?  sui  juris  esse  recusans,  totam  se  ad 
quodlibet  opus  adhibendam  tradit.  Itaque,  quum 
se  legatum  et  servum  summi  pontificis  Bonifacius 
existimaret,  audacis  et  fortissimse  militise  sudores, 
iilo  jubente,  summa  Isetitia  perdurat,  optimosque 
laborum  fructus  ei,  velut  duci,  impertit;  ita  ut 
neminem  unquam  magis  sui  oblitum  esse  liqueat : 
«  Optantes  cathoUcam  fidem  et  unitatem  Romauce 
Ecclesise  servare,  et  quantoscumque  audientes  vel 
discipulos  in  ista  legatione  mihi  Deus  donaverit, 
ad  obedientiam  apostolicce  sedis  invitare  et  inclinare 
non  cesso^.  » 

Neque  vero,  quum  se  tam  obedientem  prsestaret 
Bonifacius,  non  hbertatis  sute  meminerat ;  quamvis 
enim  se  servum  appellet,  non  in  servilem  modum 

1.  Zacharise  Bonifacius,  132  ep. 

2.  Ibid. — Vide  jurandae  fidelitatis  erga  pontifices  quasi 
formulam,  ab  ipso  Bonifacio  in  Germaniam  primum  pro- 
fecturo  scriptam.  —  Ante  118  ep. 

niandatis,  quaecumque  sunt,  paret,  sed  similior  est 
fortissimo  militi,  qui  se  sponte  devovet,  nec  tantum 
ofTicium  impiet,  sed  et  ipse  per  se  cognoscit  nec 
alienis  indiget  consiliis.  Quod  quidem  neque  Gre- 
gorium,  neque  Zachariam  fugit;  quam  ob  causam 
illi  quasi  quamdam  dictaturam  permittunt,  qua 
ornatus  a  sua  tantum  voluntate  consilium  mutuari 
possit,  et  libere  faciat  qufecumque  tantis  tamque 
difficilibus  rebus  felices  exitus  dare  possint.  Que- 
madmodum  qui  in  terras  ignotas  primi  navigave- 
runt,  earum,  quas  revelaturi  erant,  regimen  ha- 
buerunt,  ita  Bonifacius  omnium  animarum,  quas 
illuminaturus  crat,  pastor  et  rector  designatur  : 
«  Coepiscopus  ad  illuminationem  gentis  Germanise 
vel  circumquaque  in  umbra  mortis  morantibus  gen- 
tibus\  » 

Nulla  unquam  nullis  temporibus  major  in  Ecclesia 
cathoUca  potestas  fuit  quam  instituendorum  cpis- 
coporum  potestas  :  hanc  sibisummi  pontifices  totam 
vindicavere,  ncc  facile  qucmquam  ejus  participem 
faciebant.  Quam  tamen  Bonifacio  commisere,  atque 
inde  manifestum  cst  quantum  ilH  imperium  dele- 
gatum  sit.  Pcr  sumnios  enim  pontiriccs  ei  Hcebat 
cpiscopos  crearc  in  Gcrinania,  sub  ca  tantum  con- 

1.   lJonifai:io  Gregorius,  122  cp. 


—  13  — 

ditione,  quse  Romanam  prudentiam  indicat,  ut  ca- 
veret  ne  quid  auctoritatis  tam  sancta  dignitas  per- 
deret,  quod  prorsus  perniciosum  fidei  fuisset :  ^Quia 
vero  turbas,  Domini  gratia,  in  iisdem  partibus  ad 
rectam  fidem  asseris  esse  conversas,  nequire  te  oc- 
currere  omnibus,  et  quse  salutis  sunt,  impendere... 
prsecipimus  ut  juxta  sacrorum  canonum  instituta, 
ubi  multitudo  excrevit  fidelium,  ex  vigore  aposto- 
licse  sedis  debeas  ordinare  episcopos,  pia  tamen 
contemplatione ,  ut  non  vilescat  dignitas  episco- 
patus...  ^  » 

Quse  quidem  potestas  haud  scio  an  nulli  digniori 
viro  impertiri  potuerit.  Nullo  enim  callidiore  et  for- 
tiore  duce  christiana  fides  ingredi  poterat  barbaras 
illas  regiones  et  ssevis  moribus  bellum  inferre.  Bo- 
nifacius  optime  noverat  omnem  Germaniam;  silvas, 
flumina,  paludes,  quaeque  loca  repetitis  itineribus 
scrutatus  erat,  visurus  ubi  castra,  ut  ita  dicam, 
metienda  essent,  ubi  exstruenda  castella,  Onde  veiut 
eruptionem  in  barbariam  milites  christiani  facerent ; 
itaque  civitatem  Agrippinse  primus  elegit  quae 
fieret  urbs  sancLa,  quse  Germanicis  cantibus  cele- 
brata,  centum  ecclesiis  et  capellis  decorata,  ad 
flumen   Rhenum  posita,  GalUam  cum  Germania 

] .  Bonifacio  Gregorius,  122  ep. 

velut  sacrato  vinculo  conjungeret  :  « De  eo  autem 
quod  suggessisti,  quod  elegerunt  unam  civitatem 
omnes  Francorum  principes  pertingentem  usque 
ad  paganorum  fides.. .  De  civitate  namque  illa  quae 
unper  Agrippina  vocabatur,  nunc  vero  Golonia... 
metropolim  confirmavimus...  *  » 

Prseterea  complures  erant  Germanise  partes,  sive 
incolis  vacuse,  sive  silvis  horridse,  quse  situ  locorum 
peropportuna  propugnacula  novis  apostolis  fieri 
possent.  Quale  fuit  Fuldense  illud  monasterium, 
quem  locum  Sturm,  Bonifacii  discipulus,  in  silva 
Boconia  errabundus,  tertia  die,  statuenda^  sedi  de- 
legit.  De  quo  ita  censet  Bonifacius  : «  Est  locus  sil- 
vaticus  in  eremo  vastissimae  solitudinis;  in  medio 
nationum  prsedicationisnostrse,  in  quo  monasterium 
construentes  monachos  constituimus  sub  regula 
S.  Patris  Benedicti  viventes...  Quatuor  enim  populi, 
quibus  verbum  Ghristi  per  gratiam  Dei  diximus,  in 
circuitu  loci  hujus  habitare  dinoscuntur^. » 

Nec  tantum  episcopos  creare,  scdes  apostolicas 
fundare  Bonifacio  concessum  est;  sed  quum  nemo 
magis  notum  haberct,  quco  loca  sacerdotibus  indi- 


1.  Zacharias  Bonifacio,  138  ep. 

2.  Zacharia^Bonifacius,  141ep.— V.  Vitam  sancti  Sturmi 
(Pertz.) 


—  15  — 

gerent,  quam  multis  cuique  regioni  opus  esset, 
rem  omnem  ejus  arbitrio  Gregorius  tradidit,  sacer- 
dotibusque  Germanicis  imperavit  ut  eum  tanquam 
patrem  venerarentur,  eique  parerent : «  Bonifacium 
reverendum  fratrem  nostrum  episcopum  ad  easdem 
partes  dirigere  statuimus,  ut  et  illis  prsedicando 
verbum  salutis  vitam  provideat  sempiternam,  et  si 
quos  forte,  vel  ubicumque  a  rectae  fidei'  tramite 
destitisse  cognoverit. . .  corrigat. . . ;  vos  ei  in  omnibus 
obedite  et  sicut  patrem  vestrum,  illum  honorate  et 
ad  ejus  doctrinum  corda  vestra  inclinate;  quia 
illum  non  pro  lucro  aliquo  temporali  conquirendo 
direximus  :  sed  pro  lucro  animarum  vestrarum  *. » 
Quanta  autem  fu^rit  presbyterorum  penuria, 
quum  bonse  vitae  et  integrae  doctrinae  testimonium 
ab  eis  exigeretur,  ex  soUicitudine  Bonifacii  pontifi- 
cisque  videre  est,  qui,  quamquam  stricte  in  ordi- 
nandis  sacerdotibus  canonum  jussus  retinere  vo- 
luerat,  et  scripserat  :  «  Dedimus  in  mandatis  ne 
unquam  ordinationes  praesumat  illicitas,  ne  biga- 
mum,  aut  qui  virginem  non  est  sortitus  uxorem, 
neque  illitteratum,  vel  in  qualibet  corporis  parte 


1.  Gregorius  ■aniversis  reverendissimis  fratribus  coe- 
piscopis,  presbyteris  seu  diaconibus,  gloriosis  ducibus, 
cunctis  christianis.  etc,  123  ep. 

vitiatum,  notatumque  ad  sacros  ordines  permittat 
accedere.  ..\  »  etiam  normam  aetatis ,  Bonifacio 
suadente,  obliterari  patitur  :  «  Inquisisti  et  hoc,  si 
ante  tricesimum  annum  liceat  sacerdotes  ordinari. 
Bonum  et  congruum  est,  carissime,  si  fieri  et  in- 
veniri  potest,  ut  provectge  retatis  et  boni  testimonii 
viri  juxta  sacrorum  canonum  instituta,  ordinentur 
sacerdotes.  Si  autem  minime  reperiuntur,  et  ne- 
cessitas  exposcit,  a  viginti  quinque.  ..^.  » 

Nec  mirum,  quum  in  nova  christianae  fidei  pro- 
vincia  omnia  simul  creanda  essent,  et  officia  et 
dignitates,  presbytcros  monachosve  qui  a  monaste- 
riis  Britannise  arcesserentur,  non  sufficere,  et  ex 
ipso  Germano  populo  paucos  reUgiosos  viros  eligi 
posse  :  qui  quidem  postea,  opera  Bonifacii  peracta, 
Germanisque  frequenter  ad  sacros  ordines  prope- 
rantibus,  faciUus  invenientur  ^. 

Sed  dum  tanta  erat  inopia,  cavobat  maxime 
apostolica  sedes  ne  quis,  votorum  oblitus,  ad  sae- 
culum  reverteretur;  ita  ut  pueri  puella3ve,  antc  in 
monasterium  ingressi  quam  offiicia  sua  intelligere 
possent,  quuni  a^latc  cssent  provecti,  retinerentur: 


1.  123  ep. 

2.  Bouifacio  Zacharicas,  142  ep. 

3.  Y.  2)assi}n  noni  p.  J.  C.  sn^cuH  Sanctorum  vitas. 

quod  quiclem  ssepius  posleris  sseculis  vituperatum, 
improbatum,  ut  credo,  sancto  Bonifacio,  jamtum 
magnopere  pontifices  servabant  :  «  Interrogasti, 
frater,  quum  pater  vel  mater  filium  filiamque  intra 
septa  monasteriiin  infantijB  annis  sub  regulari  tra- 
diderint  disciplina,  utrum  liceat  eis,  postquam  pu- 
bertalis  impleverint  annos,  egredi,  et  matrimonio 
copulari?  Hoc  omnino  devitamus,  quia  nefas  est, 
ut  oblatis  a  parentibus  Deo  filiis ,  voluptatis  frena 
laxentur  \  » 

Exercituautem  ita  instructo,  quomodo  utantur  et 
Bonifaciuset  pontifex,  videamus;  in  unum  hostem, 
sed  varium  illum  et  multiplicem,  vim  faciunt,  id  est 
in  paganorum  superstitionem ;  de  qua  christianae 
epistolse  multa  nos  docent;  qu?e  quidem  superstitio 
conflata  erat  ex  admixtione  quadam  christianse 
fidei  cum  barbara  religione,  ita  ut  Germani  nondum 
vere  Christiani,  nec  jam  omnino  pagani  essent. 
Hanc  autem  superstitionem  seu  Bonifacii,  seu  pon- 
tificis  epistolse  in  multis  locis  memorant,  eo  tamen 
discrimine,  quod  Bonifacius,  cominus  pugnee  im- 
plicitus,  meUus  hostem  novit ;  quum  pontifex, 
eminus  prselium  intuens,  vix  Germanicos  mores  ab 
ItaUcis  moribus  discerneret :  Jovis   enim  et  Mer- 

1.  Gregorius  Bonifacio,  126  ep. 

curii  nomine  iitebatur,  quasi  de  Romanis  paganis 
ageretur.  Attamen,  et  ab  apostolo  nionitus,  et  sua 
ipsius  prudentia  ductus,  ipsam  Germaniam  paula- 
tim  qualis  sit,  intelligit,  atque  absens,  (juasi  suis 
res  oculis  videat,  omnibus  recte  consulit ,  omnia 
recte  administrat. 

Quum  populi  ad  crucem  sponte  sua  gregatim 
accedunt,  gratise  tantum  et  apostolo  et  Deo  agendae 
sunt  :  «  Et  in  Baioariorum  provincia,  qua^  a  te  acta 
sunt  agnoscentes ,    datori  omnium  bonorum    Deo 
nostro,  extensis  ad  coelum  palmis,  gratias  retuli- 
mus;  qui  januam  misericordise  et  pietatis  in  illis 
partibus  Hesperiis,   ad  cognoscendam  viam  salu- 
tis,  ostium  misoricordise  aperuit,  et  misit  Angelum 
suum,  qui  prseparavit  viam  tuam  ante  te.  Ipsi  gloria 
in  saecula  sa^culorum*.  »  Aut  quum  Turingi  chris- 
tiani  potius  martyrium  patiuntur  qiiam  fidei  renun- 
tiant  :  « Insinuatam  nobis  magnificae  fidei  vestra^ 
constantiam  agnoscentes,  quod  paganis  compellen- 
tibus  vos  ad  idola  colcnda,  fide  plena  responderi- 
tis,  magis  velle  feliciter  moi'i  (luam  fidem  semel  in 
Christo  acceptam  aliquatenus  violare  :  repleti  mmia 
exsultatione  gratias  debitas  persolvimus  Deo  '\  » 

1.  (ire;^'orius  IJotiifacio,   130  op. 

2.  (}regorius  papa  Tliuringis  lidelibus. 

Quum  autem  fidei  repugnant  animae,  aut  in 
errorem  rursus  labuntur ,  aut  duces  populorum 
aposlolum  lacessunt,  tristis  et  poene  desperatus 
Bonifacius  solatia  Roma  recipit  :  «  INe  minae 
terreant,  ne  dejiciant  terrores ;  sed  fixam  in  Deo 
tenens  fiduciam,  veritatis  verbum  denuntia  \  » 
Grande  quidem  spectaculum,  quum  toties  eversae 
Urbis  episcopus  Romanse  cladis  exemplo  solatur 
eos  qui  non  sine  querela  adversas  res  patiuntur  : 
«  Et  Romana  civitas  ex  accidentibus  facinoribus 
est  depopulata  :  et  tamen  omnipotentia  sua 
Dominus  ex  supernis  eam  dignatus  est  conso- 
lari.  Sic  etenim  credimus,  qnia  et  vos  consola- 
bitur  K 

Neque  tantum  aut  Isetitise  aut  doloris  commer- 
cium  erat ;  sed  quoties  in  propaganda  fide  aut  con- 
silium  aliquod  capere  necesse  erat ,  aut  aliquid 
dubii  haesitantem  apostolum  retinebat,  hortationes, 
laborum  solatia,  dubiae  menti  consilia,  Bonifacius 
Roma  recipit.  Scilicct  periculum  eratne  irasceren- 
tur  invictum  in  modum  barbarae  gentes,  si  omnia 
simul  majorum  instituta  rejicere  jussi  fuissent,  et 
religiones,  et  mores,  et  leges ;  et  in  omni  re  eadem 

1.  Bonifacio  Gregorius,  125  ep. 

2.  Bonifacio  Zacharias,  138  ep. 

obedientia  simul  exigeretur  ^.  Quare  pontifex  aliter 
populum  omnino  convcrsum,  neque  ad  veteres  usus 
redeuntem^alitercrescentisfideinecbeneconfirmatie 
gentem  alloquitur.  Inde  tantum  Saxonibus  imperat 
ut  concordiam  cum  fidelibus  servent,  et  liberum  eis 
veri  Dci  cultum  sinant^  suadentis  quidem  sermone 
usus  potius  quam  jubentis  :  dioc  commoneo  ut 
quicumque  Yoluerit  ex  vobis  ad  Ghristum  converti, 
nullo  modo  eum  prohibeatis,  neque  vim  ei  faciatis 
sculptilia  adorare...  Nemo  vos  amplius  decipiat  in 
sublimitate  sermonum,  ut  in  quocumque  metallo 
salutem  vestram  qureratis,  adorantes  idola  manu- 
tacta,  aurea,  argentea,  oBrea,  lapidea,  vel  de  qua- 
cumque  materia  facta ;  quse  falsidica  numina  a 
paganis  antiquitus  quasi  dei  vocati  sunt...  Unus 
enim  Dominus  hominum,  volucrum,  quadripedum, 
aui  sit  benedictus^... »  Ahbi,  ut  suspectam  ratio- 
nem  habeant,  admonet  : «  Yidete  ne  quis  vos  de- 
cipiat  per  philosophiam  :  astutiores  enim  sunt  filii 
tenebrarum  quam  filii  lucis.  » 

1.  V.  Bonifacio  Daniel  episcopus  67  ep.  :  «  Neque  con- 
traria  iis  de  ipsorum  quainvis  falsorum  deorum  geuealo- 
gia  adstruere  debcs.  Secundum  eorum  opinionem,  quos- 
libetab  aliis  generatos,  per  complcxum  mariti  ac  fcDmina», 
concede  eos  afferrc,  ut  saltem  modo  hominum  natos  deos 
ac  dea,  polius  homines  non  Deos  fnisse,  probes,  etc.  » 

2.  Gregorius  universo  populo  Altsaxoaum,  121  ep. 

At  idem  Gregorius  Thuringos  Hessosque  penitus 
ab  erroribuspaganorum  avulsos,  cunctis  quse  memo- 
riam  rituum  paganorum  referunt,  imo  paganorum 
hominum  societate  abstinere  cogit:  «  Abstinete  et 
prohibete  vosmetipsos  ab  omni  cultu  paganorum  ; 
non  tantum  vosmetipsos  corrigentes,  carissimi,  sed 
et  subditos  vestros  ^  »  Ergo  Regia  romana  libertatis 
nomen,  quum  res  exposceret,  prse  se  ferebat,  im- 
periumque  quum  res  sineret,  populis  imponebat. 

Utile  quidem  imperium,  quum  sanguinei  cultus 
auferuntur  :  «  Quidam  ex  fidelibus  ad  immolandum 
paganis  sua  venumdant  mancipia.,.  lis  ergo  qui 
hoc  perpetraverunt,  similem  homicidse  indices  pce- 
nitentiam  ^.  »  Sed  levia  deUcta^  quae  velut  nugas 
nostro  tempore  negligeremus,  quseque  existimare- 
mus  indigna  quse  tanta-  aucloritate  prohiberentur, 
tum  sacrilegiorum  loco  habebantur  :  quia  cunctfe 
res,  seu  ad  corpus  seu  ad  animam  pertinentes,  sub 
regimine  Ecclesise  pariter  tenebantur;quod  quidem 
ad  tollendam  barbariam  bonum  erat  ct  necessa- 
rium  :  «  Agrestem  caballura  aliquantos  adjanxisti 
comcdere  ;  plerosc[uc  et  domesticum.  Hac  iieqiia- 


1.  Gregorius    ad    optimates    et    populum     Germaniap, 
128  ep. 

2.  Gregorius  Bonifacio,  122  ep. 

quam  fieri  deinceps,  sanctissime  sinas  frater,  sed 
quibus  potueris  modis,  Ghrislo  juvante,  per  omnia 
coinpesce_,  et  dignam  eis  indicito  poenitentiam. 
Immundum  enim  est,  atque  exsecrabile  ^.  »  Inter- 
rogatusque  nuni  carnibus  jam  immolatis  uti  liceat, 
respondet  Gregorius  :  «  Gonsuluisti  si  a  fidelibus 
superductum  fuerit  vivificae  crucis  signum,  edi  li- 
ceret  an  non  ?  lllud  sufTicit  respondere,  quod  beatus 
apostolus  Paulus  dicit :  ...Nolite  edere  -.  » 

Morbos  autem  pestesque  medio  sevo  sa3pissime 
in  populos  prolapsas  summa  diligentia  levare  stu^ 
dent  et  Bonifacius  et  pontifices  ;  quae  quidem  pestes 
neque  ullo  remedio  sanari  poterant,  neque  ullo  so- 
latio  mulceri,  quum  fortis^imus  quisque,  omnium 
seu  amicitiae  seu  sanguinis  vinculorum  oblitus, 
mortem  conaretur  elTugere  ;  de  leprosis  preesertim 
curabant,  quos  tribus  post  sseculis  primum  appa- 
ruisse  falso  dicitur.  Non  modo  proprio  nomine 
«  leprosi  r  in  epistolis  designantur,  sed  in  duas 
partes  jam  distinguuntur  :  scilicet  alii  in  quibus 
innala  pestis  crat,  alii  autem  quibus  contagione 
aliena  lcpra  irruperat.  Jam  illo  tempore  videmus 
quantopore  nitatur    Kcclcsia   seu  leprosorum  seu 

1.  Gregorius  Bonifacio,  122  cp. 

2.  Grcgoriiis  ]Jonil"ucio,  126  ep. 

morbo  regio  adectorum  infortunia  solari ;  quum- 
que  nondum  nimis  increbruerat  coUuvies,  terrore 
nondum  gliscente,  societate  hominum,  saltem  sacra 
mensa,  non  amovebantur  :  «  Leprosis  autem  ,  si 
fideles  christiani  fuerint,  Dominici  corporisct  san- 
guinis  participatio  tribuatur  :  cum  sanis  autem 
convivia  celebrare  negentur  ^...  Si  homines  ex  na- 
tivitate  aut  genere  istius  morbi  sunt,  hi  extra  civi- 
tatem  conversari  debebunt :  eleemosynam  vero  acci- 
piendam  a  populo  non  vetari.  Si  autem  contigerit 
magnum  vel  parvum,  non  nativitate,  sed  superve- 
niente  segritudine  vexari,  non  est  projiciendus,  sed, 
sipossibileest^curandus  :  attamen  in  Ecclesia,  dum 
ad  communionem  venerit,  post  omnium  suppletio- 
nem  erit  ingressurus  ad  participandum  munus  ^  » 

Decimo  tertio  sseculo,  ,  quum  fureret  maxime 
orientalis  lepra ,  asperior  erat  et  tristior  sors  le- 
prosorum  :  ut  ssepius  dives  homo,  in  sua  civitate 
conspicuus,  jam  pietatis  studio  ad  sepulcrum  Ghristi 
profecturus,  subita  labe  infamis,  et  a  proximis  suis 
derelictus,  in  hospitio  ad  hunc  usum  instructo  vitam 
fmierit.  Tum  quoque  tam  duram  separationem  Ec- 
clesia  nitetur  lenire ,  sed  non   tantopere  quantum 

1.  Gregorius  Bonifacio,  126  ep. 

2.  Zacharias  Bonifacio,  142  ep. 

octavo  post  Jesum-Christum  sseculo.  Attamen  vi- 
dere  est  ex  hac  dubitatione  Bonifacii  ipsius,  jam 
pietatem  ergainfelices  terrori  ssepius  cessisse  :  «Ad- 
jecisti  etiam  quod  si  pestifer  morbus  aut  mortahtas 
in  ecclesia  vel  monasteriis  irrepserit,  quos  necdum 
tetigit,  a  loco  fugiant  cvitantes  pericuhmi.  Valde 
fat-uum  hoc  judicatur.  Non  enim  quisquam  Dei  ma- 
nus  effugere  poterit  \  » 

De  minimis  praetorem  non  curare  proverbium 
est;  nihil  est  tam  minimum  de  quo  non  curet  pon- 
tifex  :  quomodo  et  rabidi  canes  et  equi  ab  illis 
morsi,  ct  equi  regio  morbo  inquinati,  aut  curandi 
sint,  autab  ahis  separandi,  aut  omninodesperandi, 
cum  ingenti  parvarum  rerum  studio  docent  et  Gre- 
gorius  et  Zacharias  '^. 

Huc  usque,  nulluni  inter  Romam  christianamque 
Germaniam  discrimen  percepimus,  imounum  sem- 
per  animuni  fuisse ;  nunc  in  diversis  quibusdam 
sentiendi  et  agendi  modis  morari  hbct ;  quos  qui 
non  vidcrit,  male  quidem  et  Germania:  et  scptcn- 
trionahum  ccclcsiarum  historiam  intellexerit. 

Artis  scihcct  pohtica^  parvam,  si  non  niininiam 
partcm  apud  sanctum  Bonifaciuin  fuisse  arbilror, 

1.  Gref^orius  Bonifacio,  126  ep. 

2.  Zacliarias  Bonifacio,  14-2  cp.,  etc. 

magnam  autem  apud  pontifices  :  non  quod  incal- 
lidus  fuerit,  sed  ita  conscientia  sua  domitus  ut  ho- 
nestum  utili  semper  anteponeret.  Quidquid  obsta- 
ret,  potius  in  boc  impetum  faciebat  quam  circuitu 
vitabat.  Pontificum  autem  prudentia,  jam  in  pa- 
ganicis  rebus  magna  ,  evidens  fit  in  corrigendis 
erroribus  et  flagitiis  clericorum.  Omnis  seu  heere- 
sis,  seu  sacerdotis  cujusvis  indignitas  ingenti  moe- 
rore  pectus  sancti  Bonifacii  jifficit.  Quod  vero  in 
ipsius  tristibus  verbis  facihus  apparebit : 

«  Maxima  ex  parte,  per  civitates,  episcopales 
sedes  traditse  sunt  laicis  cupidis  ad  possidendum, 
vel  adulteratis  clericis,  scortatoribus,  et  pubhca- 
nis  ssBCulariter  ad  perfruendum.  Nam  si,  per  ver- 
bum  vestrum,  hoc  negotium,  duce  rogante  supra- 
dicto,  amovere  et  corrigere  debeo,  prseceptum  et 
judicium  apostohcce  sedis  cum  canonibus  ecclesias- 
ticis  prsesto  habere  cupio.  Si  invenero  inter  il!os 
diaconos,  quos  nominant,  qui  a  pueritia  sua  semper 
in  stupris,  semper  in  aduiteriis,  et  in  omnibus  sem- 
per  spurcitiis  vitam  ducentes ,  sub  tali  iestimonio 
venerant  ad  diaconatum,  et  modo  in  diaconatu 
concubinas  quatuor,  vel  quinque,  vel  plures  ,  noctu 
in  lecto  habentes,  evangehum  tamen  legere,  et  dia- 
conos  se  nominare  nec  erubescunt  nec  metuunt  ; 

etsic  in  talibus  incestis  ad  ordincm  presbyteratus 
venientes,  in  iisdem  peccatis  perdurantes,  et  pec- 
cata  peccatis  adjicicntes,  presbyteratus  ofTicio  fun- 
gentes,  dicunt  se  pro  populo  posse  intercedere,  et 
sacras  oblationes  ofTerre  :  novissime ,  quod  pejus 
est,  sub  talibus  testimoniis  per  gradus  singulos  as- 

cendentes  ordinantur,  et  nominantur  episcopi 

Et  inveniuntur  quidam  inter  eos  episcopi,  ([ui  licet 
dicant  se  fornicarios  et  adulteros  non  esse,  sed 
sunt  ebriosi  et  injuriosi,  vel  venatores ;  etquipug- 
nant  in  exercitu  armati,  et  efTundunt  propria 
manu  sanguinem  liominum,  sive  paganorum,  sive 
christianorum  i...  » 

Idem  apud  Bonifacium  de  lirereticis  gemitus,  nec 
lene  remedium;  rogat  enim  pontificcm  ut  sa3culare 
imperium  in  cos  invocare  non  cesset  :  «  De  hoc 
quoque  hieretico  prccor  ut  pcr  litteras  vestras  man- 
dare  curetis  duci  Carolomanno  ut  mittatur  in  cus- 
todiam,  utsemina  8atana3  latius  non  seminet  :  nec 
forsitan  una  ovis  morbida  totum  gregem  polluat  ^.  » 
PrcBsertim  quum  indigni  sacerdotes  aut  episcopi  in 
regia  Francorum  ducis  potentcs  occurnmt  :  «  Nec 
clerici  esse  possunt,  nec  sub  poenitentia  monachi 

1.  Zachariaj  Bonifacius,  ri2cp. 

2.  ZacharicC  Bonifacius,  135  ep. 

esse  volunt^  sed  pergentes  apiid  palatiuui  regis 
Francorum,  rogant  ut  eis  loca  tribuat  ecclesiarum, 
vel  monasteriorum,  ut  laicam  vitam  vivant. ..  ^  » 

Quum  indignis  sacerdotibus  iratus,  severas  de 
vitiis  eorum  epistolas  Bonifacius  scriberet  Romam, 
ad  summos  pontifices,  catholicse  fidei  custodes, 
sperabat  fore  ut  Romana  aula  non  minori  indigna- 
tione  percita,  graves  in  reos  sacerdotes  poenas  indi- 
ceret.  Sed  res  contra  vertit  :  modestia  enim  multo 
major  et  coniinentia  apud  Zachariam  reperitur, 
imo  Romana  illa  calliditas  quse  ab  antiquo  senatu 
ad  summos  pontifices  defluxerat :  «  Vel  si  omnino 
propter  principalem  et  humanum  favorem  gentis 
Francorum,  dum  ad  eos  accessisses,  corporaliter 
abstinere  non  valuisti,  cogente  necessitate  ecclesia- 
rum  Dei;  et  tamen  in  eorumconsiUo  et  consensu 
communionis  anima  tua  non  est  coinquinata  ^  » 
Quam  quidem  sententiam  rectam  et  utilem  fuisse 
posteriores  eventus  probaverunt;  sed  nescio  quid 
pcriculi  talis  habet  sermo,  quo  utile  quidquid ,  etsi 
malum  sit,  necessitate  excusatur,  et  labes  animi  a 
labe  corporis  tam  studiose  dividitur. 

Neque  solum  quidquid  discordise,   qua  turbari 

1.  Zacharia3  Bonifacius,  138  ep. 

2.  Bonifacio  Zacharias,  142  ep. 

potest  Ecclesia,  vitatur,  sed  etiam  quidquid  in  cle- 
ricos  probrum  injicere  possit,  ut  publicorum  judi- 
ciorum  apparatus  :  scilicet  alicujus  facinoris  argutis 
sacerdotibuslicebitjurejurando  se  excusare,  potior- 
que  in  omni  casu  monitio  blanda  \idebitur  quam 
publica  reprehensio  \  INeque  tamen  suspicio  veniat 
magnos  illos  papas  dogmatis  severos  et  interpretes 
et  custodes  non  fuisse;  quippe  qui,  quum  res  sinit, 
ad  puniendum  non  sint  minus  parati  quam  Bonifa- 
cius  : «  Hos  itaque  ministros  Satanse  et  non  Christi, 
ubicumque  reperieris  ,  aggregato  provinciaU  et 
sacerdotaU  collegio  omnimodo  devita  :  et  a  sacer- 
dotaU  honore  privatos,  sub  rcgula  monastica  et 
poenitentia  submissos ,  vitam  finire  ordinabis,  ut 
carneafflicti  ad  viam  quandoque  redeant  rectitudi- 
nis,  et,  si  corde  crediderint,  oris  eorum  vera  con- 
fessio  iUis  fiat  ad  sahitem  ^.  ); 

Quod  si  non  eadem  cst  sentiendi  ratio,  non  de 
integritate  fidei  dico,  sed  de  regimine  saccrdotum, 
nihil  est  quod  mircmnr.  Bonifacii  enini  ct  ejus 
sociorum  novum  est  et  fervcns,  ut  itadicam,  studium ; 
iisque  simiHs  ({ui  prinunn  in  bcnum  ruunt,  ({uuui 
impetum  facit  in  hostom,  quidquid  obstat  non  cir- 

1.  Bonifacio  Grcgorius,  126  ep. 

2.  JJonifdcio  Zacliarias,  110  ep. 

cumagit,  sed  a  fronte  fortiter  lacessit.  Pontifices 
contra,  talia  bella  jampridem  experti,  potius  vim 
defendunt  quam  inferunt,  ea  tamen  mente,  ut, 
quum.  tempus  veniet,  aut  submittantur  hostes,  aut 
exterminentur.  Quod  quidem  antistites  semper  me- 
minerunt  :  etiam  Septimusille  Gregorius  non  pri- 
mum  irruet  in  simoniacos  praelatos,  sed  patientia 
quadam  victoriam  sibi  parabit. 

De  bonis  quoque  Ecclesise  non  idem  sentiebant : 
qua  quidem  re  nulla  gravior  erat,  quum  in  Germa- 
nia  christiana  vix  nascente  quidquid  ad  utiUtatem 
gentium  spectaret  Ecclesia  ipsa  susciperet,  non 
majore  animarum  quam  corporum  cura,  eoque  ipso 
grandibus  pecuniis  semper  indigeret.  Eadem  qui- 
dem  mens  de  consumendis  qusestibus  :  qua  de  re 
bene  et  prudenter  jubet  Gregorius,  qui  neque  erga 
Deum  cultus  neque  erga  homines  caritatis  obli- 
viscitur  :  «  De  reditu  vero  Ecclesise  vel  oblatione 
fidehum  quatuor  faciat  portiones  :  quarum  unam 
ipse  sibi  retineat,  alteram  clericis  pro  officiorum 
suorum  seduUtate  distribuat,  tertiam  pauperibus  et 
peregrinis;  quartam  ecclesiasticis  fabricis  noverit 
reservandam...  ^  »  Est  igitur  eleemosynis  sua  pars 
in  qusestibus  Ecclesiae ;  praeterea  ecclesiasticee  quo- 

I.   Clericis  Gregorius,  124ep. 

que  fabiicae.  quum  monachi  ad  colendos  agros  et 
evellendas  silvas  exemplo  suo  ])Opulos  hortarentur, 
nonnullius  utihtatis  barbaris  gentibus  fuerunt. 

Sed  in  parandis  accipiendisque  fructibus  ponti- 
fex  minus  dubitavisse  videtur,  semperque  ad  augen- 
dam  pecuniam  fuisse  intentus  :  «  Ornatum  ecclesi?e 
vel  quidquid  aliud  est  in  patrimonio  ejusdem  non  mi- 
nuerestudeat  sedaugere.  »  Quum  tamen  apostolus 
qusestus  Ecciesiee  impendere  dubitat,  monet  ponti- 
fex:  «  De  ccnsu  ecclesiarum,  id  est  sohdum  de  cas- 
sata  suscipe,  etnuUam  habeas  hsesitationem ;  dum 
exeopoteriseleemosynam  tribuere^etopusperficere 
sanctarum  occlesiarum  juxta  canonum  instituta  '.  » 
Tributum  vero  novum  quum  percipitur,  magna  est 
Romae  la^titia  :  «  Ut  ab  uno  quoque  conjugio  ser- 
vorum  duodecim  denaria  reddantur,  ex  hoc  gratlas 
ago  Deo,  quia  hoc  potuisti  impetrare  S  » 

Attamen  tantum  ad  acquirendas  pecunias  stu- 
dium  illo  tcmpore  ne  vituperemus  :  quibus  non  inani 
cupididate  coacervatis,  sed  ad  mngnos  utilcsiiue 
laborescomparatis,  utcbaturpontifex,  velutqutDslor 
christianarum  gentium. 

Caetcrum  non  de  pecunia  taiitum  agitur,  sed  de 

1.  Bonifiicio  Zacharias,  142  ep. 

2.  Bouifacio  Zacharias,  138  ep. 

imperio;  non  Zachariam  fugiebat  apud  barbaras 
gentes  tribututn  signum  esse  dominationis,  et  po- 
pulos  adhuc  paganis  vinculis  retentos,  sicut  Sclavos, 
aut  segre  fidem  servantes,  quum  vectigal  solverent, 
tum  demum  sesubditos  christianis  habituros  : «  Et 
enimdeSclavis,christianoruraterrashabitantibus,si 
oporteat  censum  accipere  interrogasti,  frater.  floc 
quidem  consilio  non  indiget,  dum  rei  causa  sit  ma- 
nifesta.  Si  enim  sine  tributo  sederint,  ipsam  quoque 
propriam  sibi  vindicabunt  terram.  Si  vero  tributum 
dederint,  norunt  do.minatorem  ipsam  haberc  ter- 
ram  K  »  Quid  mirum,  quum  barbarorum  et  mores 
et  leges  tam  bene  noverit  regia  Romana,  si  medio 
fevo  populos  christianos  sub  imperio  suo  tanquam 
irretitos  tenuerit  ? 

Subeunt  postremo  duse  res  de  quibus  Ronifacii 
pontificumque  sententia  oranino  differebat  :  allera 
ad  Romani  populi  Romanaeque  regise  moresspectat, 
aitera  adbaptismum,quibusiegibus  conferri  debeat. 

Non  semel  quidem,  sed  ssepissime,  ubi  baptis- 
mum  pontifices  inutilem  existimant,  profecto  perni- 
ciosum  (tantum  enim  hoc  sacramentum  esse  judica- 
bant,  ut  impium  ducerent  quicumque  temere  illud 
conferret),  Bonifacius  tamen  baptizare  non  dubitat, 

1.   Bonifacio  Zacharias,  142  ep. 

Etiam  vituperaiitibus,  leniter  quidem  et  Gregorio 
et  Zacharia,  iis  sacram  uiidam  iterum  largitur,  qui 
a  falsis  indignisque,  quorum  tanta  multitudo  fuit, 
sacerdotibus  eam  receperant.  Baptismus  igitur, 
Bonifacio  judice,  tantum  valebat,  quum  sinceris 
integrisque  manibus  datus  fuisset,  nulliusque  erat 
pretii  quum  aut  falsus  aut  omnino  indignus  erat 
sacerdos.  Romana  contra  sedes  formulam  Patris  et 
Filii  et  Spiritus  sancti  et  necessariam  esse  et  suffi- 
cere  arbitratur  ^  :  itaque  pagani  baptismi,  quorum 
consuetudo  tunc  tcmporis  fuisse  videtur,  in  quibus 
falsi  Dii,  non  sancta  trinitas  invocabantur,  niliil 
valebunt;  seddum  formula  sacra  dicta  sit,  quicum 
que  eam  dixerit,  valebit  baptismus.  lllis  autem, 
quorun)  magna  sine  dubio  multitudo  fuit,  qui  nescie- 
bant  utrum  baptizati  fuissent  necne,  tum  dcmum  ad 
sacramentum  eundum  crit,  si  nulli  testes  inveniri 
possunt,  qui  primi  baptismi  referant  memoriam  *. 

1.  «...  Tiia  dilectio  teneat  antiquum  nioreui  EcclesicC, 
quia  quisque  in  noinine  Patris  et  Filii  et  Spirilus  Sancti 
baptizatus  est,  rebaptizari  liceat  minime,  126  ep.  —  qui  a 
presbytero  Jovi  mactaute  et  immolatitias  carnes  vescente, 
ut  babtizentur  pra^cipimus,  122  ep.  — In  134  ep.  a  Zacha- 
ria  reprehenditur  Bonifacius  quod  iterum  baptizaveral  : 
quod  audientes  nimis  sumus  conturbati.  » 

2.  «  Pro  parvulisqui  a  parentibus  subtracli  et  an  bapti- 
zati  siut  vel  non  ignorant,  hos  ut  baptizare  dcbeas  secun- 
dum  Patrum  traditionem,  si  nonfuerit  qui  lestificct,  ratio 
poscit  126  cp.    » 


—  33  — 

Ita  de  baptismi  sacramento  non  idem  sentiunt ; 
qiiod  ad  romanosmores  pertinet,  multo  magis  evi- 
dens  fit  Bonifaciam  aliquid  indomiti  sufe  gentis 
ingenii,  etiam  in  tanta  erga  sedem  romanam  obe- 
dientia ,  retinuisse  :  Germanus  enim  est  Winfried, 
illascilicet  oriundus  gente,  quse  seu  in  Scandinavia^ 
seu  in  Anglia,  seu  in  Batavia,  seu  in  ipso  veterum 
Germanorum  solo,  adversus  Italicos  mdres  roma- 
namque  potentiam  invictam  mentem  servavit.  Yi- 
deamus  enim  qu3e  Romano  populo ,  sacrse  Urbis 
severus  censor ,  in  quadam  epistola  exprobraverit : 
«  Affirmant  se  vidisse  annis  singulis  in  Romana 
Urbe,  et  juxta  Ecclesiam  in  die  vel  nocte  ,  quando 
kalendce  januarii  intrant,  paganorum  consuetudine 
choros  ducere  per  plateas ,  et  acclamationes ,  ritu 
gentilium,  et  cantationes  sacrilegas  celebrare,  et 
mensas  illa  die  vel  nocte  dapibus  onerare,.. .  Dicunt 
quoque  se  vidisse  ibi  mulieres  pagano  ritu  phylac- 
teria  et  ligaturas  et  in  brachiis  et  in  cruribus  liga- 
tas  habere ;  et  pubUce  ad  vendendum  venales  ad 
comparandum  ahis  offerre....^  » 

Tempore  redivivarum  artium,  decimo  sexto  post 
J.  G.  sseculo,  Germanus  alter,  aiter  Saxo  monachus, 
conspecta  Romanse  urbis  specie,  non  noterit  quin 

1.   Zachariae  Bonifacius,  132  ep. 

indignetur ;  qua  quidem  indignatione  percitus,  ani- 
mos  reformatorum,  redux  in  patriam ,  adversus 
pontifices  incendet.  Bonifacius  autem  fidelissimus 
Ecclesise  romanae  manebit,  sedcum  summa  verbo- 
rum  libertate,  quod  quidem  ex  hac  epistola  appa- 
rebit :  «  Reperimus  etiam  in  memoratis  tuis  litteris, 
quae  nimis  animos  nostros  conturbant,  quod  talia 
a  te  nobis  referantur,  quasi  nos  corruptores  simns 
canonum,  et  Patrum  rescindere  traditiones  qua3- 
ramus ,  ac  per  hoc  (quodabsit)  cum  nostris  in 
simoniacam  hseresim  incidamus ,  accipientes  et 
compeilentesquibuspalliatribuimus,  ut  nobis  prae- 

mia  largiantur sed,  carissime  frater,  hortamur 

Sanctitatem  tuam ,  ut  nobis  tale  aUquid  deinceps 
minime  tua  fraiernitas  scribat,  quia  fastidiosum  a 
nobiset  injunosum  suscipitur  ,  dum  illud  nobis  in- 
geritur  quod  omnino  detestamur.  Absit  ciiim  a  no- 
bis  et  a  nostris  clericis  ut  dona  ,  quae  per  Spiritus 

sancti  gratiam  suscepimus,  pretio  venumdemus 

Absit  ut  sic  quidcn  a  tua  fraternitate  criminis  nobis 
simoniaci  objiciatur  nomem.  Anathematizamusnam- 
qiio  omnes  quicumque  ausi  sunt  donum   Spiritus 

sancti  pretio  venumdare '.  » 

Utrum  pulchra  quidem  et  vehementi  illa  epistola 

1.   Bonifacio  Zaciiarias,  143  ep. 

omnino  aulam  suam  excuset  pontifex,  necne,  mihi 
non  exquirendum  est :  quippe  qui  non  sacrse  sedis 
historiam  scribere  aggrediar.  Sed  quod  ad  Bonifa- 
cium  christianamque  Germaniam  pertinet,  ex  om- 
nibus  iilisepistolis  videmus,  in  duas  partes  clericos 
germanos  dividi :  alteri  enim  corrupti,barbari,  sae 
cularibus  bonis  dediti,  jam  pontificibus  Bonifacioque 
invisi ,  a  Gregorio  septimo  debellabuntur ;  alteri 
contra,  sede  Romana  austeriores,  et  rebus  Italicis 
infensi,  Lutheri  ecclesiam  a  catholicaEcclesiadivi- 
dent. 

Quod  si  plus  magnitudinis  habet  liberalis,  ut  ita 
dicam,  quam  servilis  obedientia,  multo  magis  pla- 
cebit  Bonifacius  dignitatis  suae  non  obhtus  ,  quam 
si  penitus  submissus  fuisset.  Gregorius  vero  uterque 
vel  Zacharias  ,  quum  nihil  majus  sit  quam  in  impe- 
rio  modestia,  ex  ipsa  quam  Bonifacio  permittebant 
libertate  grandiores  videbuntur. 

PARS    SEGUNDA 


Quemadmodum  civitates  ad  flumen  Rhenum  po- 
sitae,  scilicet  Moguntiacum  aut  Agrippina,  mediam 
inter  Germaniae  Galiiaeque  fines  partem  occupant; 
ita  Bonifacius  quasi  medium  locum  tenebat,  sem- 
per  in  alterutram  partem,  quum  res  juberet,  para- 
tus  ire  ,  inter  infideles  populos  aut  pro  veterum 
deorum  aris  rebellantes,  et  barbaras  quidem  ,  sed 
jam  Ghristo  conversas  gentes.  Ghristiani  enim  po- 
duli  apostolo  ipsi  egebant,  pra3sertim  quia  sacer- 
potes  harum  regionum  in  barbaram  ferociam  jam 
corruerant. 

Quod  ad  Francos  pcrtinet,  Bonifacius  quasi  ro- 
manus  ad  GaroUngios  duces  legatus  fuisse  videtur  : 
qui  quidam,  tani  stricto  cum  pontificibus  foedere 
conjuncti,  jam  rcgiam  coronam  ,  mox  imperialem 
laurum  adipiscentur.  Scd  nihilominus,  quum  tanta 
negotia  tractat ,  in  quibus  non  magis  de  spiiituali- 
bus  agitur  quam  dc  s;ccularibus  rebus,   asperum 

censorem  et  morum  et  doctrinse  sese  prsestat.  Tta- 
que  ad  Danielem  episcopum ,  tanquam  patrem  ai- 
terum  ipsius  scribens^  se  Carolo  Martello  potius 
necessitate  quam  amicitia  conjunctum  esse  fatetur  : 
«  Sine  patrocinio  principis  Francorum  nec  populum 
regere,  nec  presbyteros  vel  diaconos ,  monachos 
vel  ancillas  Dei  defendere  possum,  nec  ipsos  paga- 
norum  ritus  et  sacrilegia  idolorum  in  Germania  sine 
illius  mandato  et  timore,  prohiberevaleo.  Gum  au- 
tem  ad  illum  de  islis  causis  auxilium  quserens  per- 
venero ,  a  talium  communione  abstinere  catholice 
nullatenuscorporaliter  possum,  nisi  tantum  a  con- 
sensu  illorum  ^» 

Etenim  ad  Garolum  Martellum  a  Gregorio  se- 
cundo  missus  quum  primum  iter  ad  convertendos 
Germanos  aperiresibi  tentaret,nonnuliumauxilium 
a  duce  receperat :  qui  quamquam  non  verae  fidei 
suspicionem  prsebebat ,  intellexerat  tamen  quanti 
sua  referret  converti  Germanos.  Sed  nihilominus 
ingemit  Bonifacius  quum  tantum  temporis  sine  uUo 
Gallicse  Ecclesise  concilio  effluxisse  videt :  «  Dux 
Francorum  me  accersitum  ad  se  rogavit :  ut  in 
parte  regni  Francorum  ,  quae  in  sua  estpotestate^ 
synodum  facerem  congregari ;  et  promisit  se  de  Ec- 

1.   Danieli  episc.  Bonifacius  episc,  3  ep. 

clesiastica  religione  quae  jam  longo  tempore,  id  est, 
non  minus  quam  per  sexaginta  vel  septuaginta  an- 
nos  calcata  et  dissipata  fait,  aliquid  corrigere  et 
einendare  velle....  Francienim,  ut  soniores  dicunt, 
plus  quam  pertempus  octoginta  annorum  synodum 
non  fecerunt,  ncc  archiepiscopum  habuerunt,  nec 
Ecclesiae  canonica  jura  alicui  fundabant,  vel  reno- 
vabant^.  » 

Haec  non  Carolo  Martello  regnante,  modo  qui- 
dem  defuncto,  sed  Carolomanno,  qui,  cum  Pippino 
consentiens,  Bonifacium  a  se  rogatum  fuisse  fate- 
tur  «  quomodo  lex  Dei  et  Christiana  religio  recu- 
peretur,  quse  in  diebus  praeteritorum  principum  dis- 
sipata  corruit.  »  Quod  elfecit  LepUnense  conciUum, 
cui  totam  ODcram  impendit  Bonifacius,  quodque 
sub  psenitentiam  reos  sacerdotes  redegit,  episcopa- 
iem  discipHnam  restituit,  vetuit  clericos  arma  ferre 
etsanguinem  vcl  ferarum  fundcre  ;  neque  prohibuit 
qum  principes  bonis  Ecclesiae  uterentur,  dummodo 
ulilitati  Ecclesiae  consulcrent '.  Sunt  et  litterae 
utnusque  fratris,  Carolomanni  Fuldense  monaste- 
rium  grandibus  tcrris   et  summis  privilegiis   do- 


1.   Zachariae  Bonifacius,  132  ep, 

y.   Ha^c  Leptinensis  conciiii  decreta,  vel  apiid  Scrarium. 
vel  apud  Pertz  reperiuntur. 

nantis,  Pippini  confirmantis  hsecprivilegia,  quae  ma- 
gnam  inter  Ecclesiam  Carolingiosque  fuisse  bene- 
volentiam  demonstrant,  erectione  Pippini  ad  re- 
gnum  mox  probatam  *.  Sed  et  in  dissensionibus,  non 
asperiorem  sese  Boiiifacius  erga  duces,  quorum 
opera  tam  necessaria  erat,  prsebuisset. 

Liberius  autem  regis  Merciorum  Ethelbaldi  et 
bonam  justitiam  laudat,  et  exprobrat  morum  levi- 
tatem,  tanquam  de  superiori  loco,  falconibus  tamen 
dono  missis  ad  regem  : « In  hoc  valde  contristamur, 
quia  et  in  conspectu  Dei  flagitium,  et  coram  homi- 
nibus  famsG  vestrge  confusio  esse  dinoscitur.  Et 
adhuc,  quodpejus  est,  qui  nobis  narrant,  adjiciunt 
quod  hoc  scelus  maxime  cum  factimoniaUbus  et 
sacratis  Deo  virginibus  per  monasteria  commissum 
sit.  Nam  hoc  peccatum  duplex  esse  non  dubium 
est.  Ut  verbi  gratia  dicamus,  cujus  vindictse  reus 
sit  puer  apud  Dominum  suum,  qui  uxorem  Domini 
sui  violaverit,  quanto  magis  ille,  qui  sponsam 
Christi,  creatoris  cgbU  et  terrge,  putredine  suse 
luxuriae  et  libidinis  commaculaverit'^.  » 

Si  regum  barbarorum  luxum,  prsesertim  majes- 
tatis  altarium   obHtum,   tam  aspere  reprehendit, 

1.  Bonifacio  Pippinus,  151  ep. 
•  2.  Bonifacius  ad  Ethelbaldum  regem,  19  ep. 

minus  etiam  dubitat  vituperare  populos.  Francos 
enim,  ut  jam  vidimus  et  infra  videbimus,  Saxo- 
nesque  iisdem  solutis  moril^us  indulgentes  quibus 
reges,  vehementer  objurgat : «  Opprobrium  namque 
generis  nostri  patiiiiur,  sive  a  christianis,  sive  pa- 
ganis  dicentibus  quod  gcns  Anglorum,  spreto  more 
ceeterarum  gentium,  etdespecto  priecepto  apostoHco, 
legitimas  uxores  dedignetur  habere ;  et  hinnientium 
equorum  consuetudine,  vel  rudentum  asinorum 
more,  luxuriando  et  adulterando  omnia  turpiter 
foedet  et  confundat^  »  Quemadmodum  primos  Pa- 
tres,  Marci  Aurelii  virtutem  admirantes,  sui  pudebat, 
ita  non  sine  quodam  pudore  recordatur  mores  pa- 
ganorum  Germanorum  ab  adulterio  abhorruisse. 

(( Ipsi  pagani,  verum  Deum  ignorantes,  naturahter 
quse  legis  sunt,  et  quod  ab  initio  Deus  constituit, 
custodiunt  in  hac  re,  quia  propriis  uxoribus  matri- 
monii  foedera  servantes,  fornicatores  et  aduiteros 
puniunt.  Nam  in  antiqua  Saxonia,  si  virgo  pa- 
ternam  domum  cum  adulterio  maculaverit,  vel  si 
mulicr  maritata,  perdito  fcedere  matrimonii,  adul- 
tcrium  perpetraverit,  aliquando  cogunt  eam  pro- 


].  19  cp. —  105  ep.  Cutbberto  Bonifaciiis :  «  Perpaucae 
civitates  suut  in  Longobardia  vel  in  Francia  in  qna  non 
sit  adultera  vel  merctrix  gcneris  Anglorura.  » 

pria  manu  per  laqueam  suspensam  vitam  fmire,  et 
super  bustum  illius  inceiisae  et  concrematse  corrup- 
torem  ejus  suspendunt  :  aliquando,  congregato 
exercitu  femineo ,  flagellatam  eam  mulieres  per 
pagos  circumquaque  ducunt,  virgis  caedentes  et 
vestimenta  ei  abscindentes  juxta  cingulum,  et  cul- 
tellis  suis  totum  corpus  ejus  secantes  et  pungentes, 
minutis  vulneribus  cruentatam  et  laceratam  de  villa 
ad  villam  mittunt,  et  occurunt  semper  novse  flagella- 
Irices,  zelo  pudicitiie  adductse,  nsque  dum  eam 
aut  mortuam  aut  vix  vivam  derelinquunt,  ut  cseterse 
timorem  adulterandi  et  luxuriandi  habeant ;  et 
Winedi,  quod  est  foedissimum  et  deterrimum  genus 
hominum ,  tam  magno  zelo  matrimonii  amorem 
mutuum  servant,  ut  mulier,  viro  proprio  mortuo, 
vivere  recuset;  et  laudabilis  muUer  inter  illas  esse 
judicatur,  quse  propria  manu  sibi  mortem  intulit, 
ut  in  una  strue  pariter  ardeat  cum  viro  suo  *.  » 

Rarse  quidem  istse  Germanorum  laudes,  et  apud 
sanctum  Bonifaciuui,  et  apud  omnes  seu  octavi,  seu 
noni  Sceculi  scriptores,  c{ui  scholam  ejus,  ut  ita 
dicam,  postipsius  obitum  secuti  sunt.  Episcopienim, 
apostoli,  monachi,  in  chronicis,  monasteriorum 
annalibus,  sanctorum  vitis,  carminibus  historicis, 

1.   19  ep. 

rebellium  in  fidem  gentium  perjuria,  apostasim, 
impiam  ccecitatem  veiiementer  increpant  ^  Grandis 
qa«dam,indomitainsuppliciis  martyrioque  caritas, 
ad  salutem  animarum  eos  impellebat;  sed,  post- 
quam  vicerant,  nullam  eis  suadebat  erga  victos 
patientiam;  pagauos  enim  non  tam  inlbrtunatos 
quam  sontes  sceleratosque  habebant,  qui  corpora 
sua  pro  diis  suis,  moribus,  libertate  contra  irrum- 
pentem  Gtiristum  opponerent,  generosa  quidem 
propugnacula.  Dura  sunt  Bonifacii  ssepissimc  verba 
in  populos  quos  «  carnales  homines,  telenimos  ho- 
minum  »  vocare  solet;  fateturque  se  multum  poeni- 
tuisse  quum  percurrcret  « tcnebrosos  an?;ulos  Ger- 
manicarum  gentium^.  » 

Nihilominus  tamen  baptizat,  condit,  praedicat; 
homiha^que  ejus,  si  non  multum  re  Htteraria  \  alent, 

1.  Y.  praetfr  ipsius  Bonifacii  epistolas,  sancforum  vi- 
tas,  praisortim  Sturmi  et  Willehadi,  chronicos,  prtBsertira 
Laureshemii  monasterii,  sed  miilto  magis  Saxouem  p(je- 
tam  : 

Saxonuin  natura  ferox,  et  pectora  dura, 
Ferrejugum  Christi  necduin  dignata  suave. . . 
Donec  gentili  ritu  cultuque  relicto, 
ChristicolaB  fieren^,  aut  delcrentur  in  {uvum  : 
O  pietas  benedicta  Dei,  quee  vult  genus  omne 
Huinanuin  fieri  salvum  !...  quia  noverat  hujus 
Non  aliter  gentis  mollipi  pectora  posse, 
Disceret  ut  cervix  reflectere  dura  rigorem 
Ingenituin,  mitique  jngo  se  subdere  Christi. 

2.  Epist.  passini. 

neque  magni  oratoris  famse  sufficiant,  impigrae 
tamen  voluntatissuntdocumenta:  in  quibus  luxuria 
mariti,  non  magis  quam  uxoris  toleranda,  negli- 
gentia  jejuniorum,  quse  non  sterilia  quidem  erant, 
sed  utilia  pauperibiis,  denique  superbia  et  contu- 
macia  impugnantur  ^ 

Populos  autem  non  tantiim  ipsos  alloquitur  quan- 
tum  sacerdotes,  quibus  corrigendis,  emendandis, 
monendis,  ut  deinde  populos  corrigant,  emendent, 
moneant,  totam  operam  impendit.  Gregem  enim, 
errante  pastore,  bonam  viam  sequi  non  posse  exis- 
timat.  ut  in  aliqua  homilia  :  «  Presbyteri  vero  et 
totius  clerus  sanctse  Ecclesise,  qui  in  servitio  Dei 
stare  debent,  die  noctuque  omnimodis  jrreprehen- 
sibiliter  vivant  coram  saBCularibus,  et  in  omni  loco, 
ut  bonis  illorum  exemplis  .erudiantur  multi.  Et  sit 
illorum  meditatio  in  iege  Dei,  et  in  servilio  eccle- 
siastico  die  noctuque,  non  sint  ebriosi,  nec  avari, 
nec  verbosi  in  conviviis,  nec  divitias  in  hoc  mundo 
quserentes,  sed  in  cselesti  regno  aeternum  sibi  the- 
saurum  praeparantes.  »  Haereses  vero  multiplices, 

1.  V.  homiliam  De  gemina  jusUtias  operatione  :  «  Angeli 
de  coelo  per  superbiam  ceciderunt.  .  .  Et  viri  uxores  suas 
diligant,  et  castitatem  quam  illi  quaBrunt  ab  uxoribus  suis 
faciant  illi  prius...  Jejunia  publica  in  caslitate  custo- 
diant,  et  eleemosynis  ornent  jejunia  sua,  ut  quod  sibi  de- 
trahunt  pauperibus  largiantur.  » 

nec  minus  Romanani  quam  olim  Byzantinam  eccle- 
siam  perturbantes,  maxime  eum  sollicitant;  quas 
quomodo  et  ipse  et  regia  romana  tractaverint  jam 
vidimus;  nunc  quales  fuerintin  Germania  Galliave, 
quid  haberent  et  puerile  et  grave,  Bonifacio  teste, 
expediam. 

Primum  duabus  epistolis  constat  pari  odio  omnes 
hsereses,  sive  majores,  sive  minores,  Bonifacium 
prosecutum  esse,  tanquam  pejores  hostes  quam  ipsa 
erat  pagana  rehgio : «  Semen  verbi  quod  de  sinu 
Ecclesise  cathoHcae  et  apostoHcae  sumptum,  et  nobis 
commendatum  seminare  aliquantulum  studemus, 
illi  cum  loiio  superseminare  et  suffocare  nituntur, 
vel  in  herbam  pestiferi  generis  convertere.  Et  quod 
plantamuSj  non  irrigant  ut  crescat,  sed  evellere 
student  ut  marcescat :  offerentespopulis  et  docentes 
novas  sectas  et  diversi  generis  errores...  Gathoiica 
ct  apostolica  romana  Ecclesia...  praecepit  mihi...si 
aiicubi  vidercm,  inter  christianos  pergens,  populos 
crroneos  vel  ecclesiasticas  regulas  mala  consuetu- 
dine  depravatas,  vcl  liomincs  per  invium  a  catho- 
iica  fide  abductos,  ad  viam  salutis  invitare  et  re- 
vocarc  totis  viribus  niterer^  » 

Multas  tamen  formas  error  induit.   Inter  quas 

1.   Bouifacius  Daiiicli,  3ep.  —  Ecberto,  8  ep. 

primum  videamus  haeresim  quamdam  quse  potius 
in  moribus  quam  in  doctrina  reperiebatur ;  quae 
quidem  hseresis  omni  crimine  clericos  hberat,  et 
ab  omni  judicio  removet,  quantiscumque  vitiis  pol- 
luantur,  quantacumquesceleraadmiserint.  Profecto 
frangit  canones  Ecclesise  qui  ad  clericorum  digni- 
tatem  et  discipHnam  episcopalem  spectant.  Unde 
colluvies  iHa,  toties  a  Bonifacio  deplorata,  presbyte- 
rorum  episcoporumve  omni  lege  solutorum,  qui  in 
venatione  et  bello  vitam  degentes,  bestiarum  ho- 
minumque  sanguine  redundantes,  ad  sacra  aU.aria 
tamen  immeraores  pergebant  :  «  Quidam  autem 
affirmant,  quod  plurimum  populo  nocet,  homicidas 
vel  adulteros  in  ipsis  sceleribus  perseverantes,  fieri 
tamen  posse  sacerdotes.  Popuh  autem,  juxta  dictum 
apostoh,  sanam  doctrinam  non  sustinent...  »  et 
passim.  Quas  quidem  intimas  pugnas  dicebat  esse, 
muUo  magis  quam  forasticas,  id  est  cum  paganis, 
periculosas  \ 

In  quo  cum  Bonifacio  omnino  consentimus;  non 
modo  dogmatica  qusedam  doctrina  agitabatur,  sed 
Ecclesise  magnitudo  et  totius  humani  generis  for- 
tuna;  quod  quidem,  si  sacrse  dignitates  sanguineis 
manibus  commissse  fuissent,  hominum  neque  ava- 

1.   Danieli  Bonifacius,  3  ep. 

ritisp  neqiie  violonti.nG  oblitorum,  nirPiis  ad  novam 
quamdam  paganitatem  rediisset,antiquorumdeorum 
cultu  multo  funestiorem,  qu?e,  corpore  et  anima 
una  dom.inatione  oppressis,  ipsius  Byzantise  turpi- 
tudines  longe  prseteriisset. 

Est  et  alterum  ha^resium  genus,  quffi  pcenitentias 
supra  naturse  vires,  supra  etiam  rationis  sapientiam 
evectas  fidelibus  suis  imperant ;  quod  quidem  nescio 
quid  puerile  habet,  nec  non  periculosum.  Ecclesiee 
enim  non  magis  nimiae  quam  omnino  nullae  poeni- 
tentiae  placent;  semperque  conciliis  provisum  est 
ne  quidcontra  naturam  homines  libenterpaterenlur. 
Alii  contra  haeretici  falsis  diis,  non  Jovi  quidem 
aut  Apollini,  ut  reliqui  in  Italia  pagani,  sed  Odino 
Thorove  sacrificia  offerebant : «  Quidam  abstinentes 
a  cibis  quos  Deus  ad  percipiendum  creavil ;  quidam 
melle  et  lacte  pascentes  se,  panem  et  caeteros  abji- 
ciunt  cibos...  Presbyteri  qui  tauros,  hircos  diis 
paganorum  immolabant,  manducantes  sacrificia 
mortuorum  \  » 

Aliis  denique  erroribus  multo  major  gravitas  ine- 
rat;  qui  dogmaticas  qua^stiones,  sexto  decimo  sa^- 
culo  schismatasuscitaturasjamattigerant.  Aldeber 
tus  enim  quidam  inutile  arbitratur  pergere  Romam^ 

1.  Ihid. — V.sauctiBonifacii  vitam,  scriptam  aWillibaldo. 

ad  sacra  limina,  vinculumqae  ita  cum  Romana 
Ecclesia  socictatis jam  solvit.  Imo,  sanctorum  nomi- 
nibus  abjectis,  ecclesias  sine  nomine  dedicat,  ingenti 
discipulorum  multitudine ;  inter  quos  multas  mulie- 
res  esse  non  mficetus  Bonifacius  notavit :  « Penetra- 
vit  muUorum  domos,  et  captivas  duxit  post  se 
mulierculas,  oneratas  peccatis,  quse  ducebantur 
variis  desideriis  '.  »  Ille  quidem,  memor  veteris 
Germanise,  templis  Deum  non  includit,  sed  ubi- 
cumque,  prsesertim  ad  fontes,  oratoriola  facit,  quod 
magis  etiam  Bonifacius  indignatur.  Confessionem 
sterilem  esse  profitetur ,  neque  confiteri  populos 
vult,  sed  gratia  Dei  peccata,  priusquam  sacerdoti 
revelentur,  obliterata  declarat,  quodmaximum  sce- 
ius  contra  Deum  videbatur.  Eadem  Glemens  qui- 
dam  similis  liaereticus  \  . 

Quum  autem  tot  et  tam  variae  superstitiones,  seu 
paganae,  seu  falso  christianse  in  medio  essent,  nuUa 
haeresis  simplex  erat  et  integra,  sed  in  unaquaque 
hseresium  nescio  quid  puerile  necnon  insanum  repe- 
riebatur;  Bonifacio  saltem  teste,  apud  quem  male- 
volentiam  quamdam  suspicari  forsan  debeamus  : 
«  Pietas  vestra  audiensvitamejusjudicet  exfructu, 

1.  Zacliariae  Bonifacius,  135  ep. 

2.  Ihid.  V.  passim. 

utrum  vestimeiitis  ovium  indutus  (Aldebertus),  intus 
autem  lapus  rapax  fuisset,  an  non.  In  primseva  eetate 
hypocrita  fuit,  dicens  quod  sibi  angelus  Domini, 
in  specie  hominis,  de  extremis  fmibus  mundi,  mir^e 
et  tamen  incertae  sanctitatis  reliquias  attulisset :  et 
exinde  potuisset  quaecumque  poposceret  a  Deo  impe- 
trare...  Ungulas  suas  et  capillos  dedit  ad  honorifi- 
candum,  et  portandum  cum  reliquiis  sancti  Petri 
principis  apostolorum'.  »  Reperiimus  tamen  in  his 
h?ereticis  odium  et  Romanse  auctoritatis  et  sancto- 
rum  cultus  et  confessionis  :  quibus  prsecipue  insti- 
tutis  bellum  Lutherus  inferet. 

Ouibus  autem  armis  arcebat  Bonifacius  a  cleri- 
corum  animis  paganitatem^  haeresim,  barbariam? 
Non  iisdem  quibus  hiberni  monachi,  Columbanus 
Gallusque,  insignes  quidem  viri  et  egregise  pietatis, 
sed  quorum  pietas  aliquid  tristc  et  fastidiosum 
forsan  redolebat,  quse  aufugiens  ab  hominum  socie- 
tate,  a  turba  sejuncta,  in  silenti  monasterio  inclusa, 
semperque  in  Christi  crucifixi  imagine  defixa,  pla- 
cidse  virtutispotius  quam  laboriosaB  vitse  exemplum 
pra^bebat.  Laborare  contra  monachos  jubet  Bonifa- 
cius,  et  laborantibus  partes  dividit  \  Monasteria 

1.  135  cp. 

2.  ]7  cp.,  Bonifacius  quibusdam  monachis. 

enim  non  oiiosaB  pietati  destinata  esse  putabat; 
dignus  quidem  qui  dixisset  multum  esse  oratio- 
tionis  in  labore,  aut  sicut  Septimus  Severus  impe- 
rator  «laboremus, »  etiam  in  lethali  lecto;  monachos 
scilicet  proprio  manuum  suarum  labore «  contentos 
esse  » jubet.  Qua  mente,  et  totius  monasterii  opus, 
et  cujusque  fratris  disterminat '. 

Jus  erat,  imo  officium  abbatis  totam  regere  com- 
munitatem ;  qui  quum  abesset  vel  mortuus  esset, 
Bonifacius  monachos  precatur  ut  ob  hoc  ipsum 
regulam  diligentius  observent  quod^  exstincto  patre, 
rectore  indigeant.  Nec  dubium  quin  abbas  laboris 
non  expers  esse,  ceteris  contra  exemplum  esse 
debeat. 

Domesticis  autem  regendis  duo  vel  amplius  fra- 
tres  committuntur,  quibus  servorum  nomen  datur, 
non  quod  aUquid  servile  eorum  munus  habeat,  sed 
monasterio  inserviebant  tanquam  coloni  jam  per- 
quam  necessarii  monasteriis,  latius  agros  possiden- 
tibus,  qui  paludibus  adhuc,  ut  tempore  Taciti  stag- 
nantes,  silvisque  horridi,  multorum  opera  egebant, 
ut  vastse  sohtudines  securibus  et  falcibus  in  divites 
campos  converterentur. 

Goqui  vero,  culinae  tantum  destinati,  magnus 

1.  Ibid.,  17  :  Bonifacius  quibusdam  monachis. 

fuisse  labor  non  videlur,  duin  regula,  auctore  Boni- 
facio,  carne  et  vino  abstinere  jubebat.  Durius  «  ope- 
rarii  »  officium,  qui  cum  summa  libertate  et  arbitrio, 
quidquid  ad  fabricas  monasterii  aut  sedes  omnis 
modi  spectaret,  providebat.  Neque  grandes  illse 
Glunensium  sedesjam  structae  erant,  magnumoccu- 
pantes  spatium,  largis  moenibus  circumdatee,  sed 
jamcapelias,  refectorium,  culinam,  fceniiia  grana- 
riaque,  domosque  servorum  exstruere  opus  erat. 
Oportebat  quoque  scholas  ad  puerorum  '  usum 
sedificare,  quas  instituere  non  minus  studebat  apos- 
tolusquam  CarolusipseMagnus;  minimeque  mirum 
fuisset,  si  liaec  grandia  capituli  cujusdam  verba  apud 
Bonifacium  reperirentur :  «Quamvismelius  estbene 
facere  quam  nosse,  prius  est  tamen  nosse  quam 
facere.  »>  Duo  enim  fratres,  qui  et  legere  regulam, 
facilius  in  monachorum  mentibus  obliteratam,  et 
horam  nullam  labore  vacuam  csse  pati  debebant, 
iidem  htteras  quoque  pueros  doccbant.  Quare  sacros 
libros,  grandibus  htteris  scriptos  ad  rudes  Germa- 
norum  oculos  aptioribus,  ut  sibi  mittant,  amicos 
quos  in  Britannia  rehquerat  precatur  ^. 

1.  V.  quoque  92  ep.  Bon.  Fulrodo  presbytero  :  «  Infan- 
les  ad  legendas  litteras  ordinati  sunt,  etc.  » 

2.  V.   epist,   ad    Eadburgam,   Buggam,    Danielem,   etc. 
Magna  quoque  tunc  erat  B^dai  veneratio.  89  ep. 

Amicos  amicasque  dico,  propinquos  propinquas- 
que  fere  dicere  ausim;  scilicet  cum  monachis,  epis- 
copis,  monialibus,  abbatissis,  sive  suis  familiaribus 
quum  puer  in  Brilannia  viveret,  sive  suis  sociis, 
cum  in  Germania  pro  fide  pugnaret  vir  factus,  dul- 
cissimum  epistolarum  commercium  sine  ulla  inter- 
missione  continuavit;  qu?e  quidem  societas  est  velut 
quaedam  spirituaiis  familia,  verecundia  quadam  et 
devotissima  caritate,  et  fervenli  sinceraque  pietate 
excellens ,  posterorum  memoria  et  veneratione 
digna. 

Danieli  primum,  quem  vice  patris  verebatur, 
quidquid  tsedium  aut  anxietatem  afferebat,  liberius 
etiam  quam  pontificibus  scribebat  :  «  Sunt  nobis, 
juxta  canonum  instituta,  non  solum  foris  pugnse  et 
intus  timores,  sed  etiam  intus  pugnse  simul  cum 
timore,  maxime  per  falsos  sacerdotes. . . »  Et  ccecum 
Danielem  a  quo  tot  solatia  receperat,  ipse  solatur  : 
« Nuper  quoque,  revelante  presbytero,  qui  a  vestra 
praesentia  in  Germaniam  venit,  corporalem  orbita- 
tem  vobis  contigisse  cognovi...  Habes,  mi  pater, 
sicut  Antonius  de  Didymo  fertur  dixisse,  oculos 
quibus  potestDeus  videri,  et  angeli  ejus  et  supernse 
Hierusalem  o;loriosa  gaudia  speculari.  Sapientia  et 
patientia  lua  confidens,  credo  quia  hoc  Deus  ad  per- 

fectionem  vestram  tibi  dedisset.  Quid  enim  sunt 
corporales  oculi,  nisi ,  ut  ita  dicam,  maxima  in 
parte,  veraciter  fenestrse  peccatorum.  »  Ipsi  vix 
parcere  eumdem  morbum  confitetur,  quum  prophe- 
tas  a  Daniele  petit : «  Claris  et  absolutis  litteris,  qui 
caligantibus  oculis  minutas  ac  connexas  litteras 
discere  non  possum. »  Simplicia  tandem  muneraad- 
jicit  :  «  Per  Forthereum  presbyterum  litteras  et 
parva  munuscula,  propter  indicium  purse  caritatis, 
transmitto  vobis ;  id  est  casulam  non  holosericam, 
sed  lanugine  caprina  mixtam  et  villosam  ad  ter- 
gendos  pedes  dilectionis  vestrse  \  » 

Nec  minus  abbatissam  Buggam,  tanquam  filius 
matrem,  amore  prosequebatur,  quse  ssepius  illi  vic- 
torias  in  paganos  gratulabatur ;  nec  minus  Eadbur- 
gam  abbatissam,  quse  eum,  non  immemorem  qui- 
dem,  in  mediis  serumnis  amicitia  sua  levaverat  : 
«Ssepesive  solamine  librorum,  sive  vestimentorum 
adjuvamine  pietas  tua  tristitiam  meam  consolata 
est  2. »  Meaquidem  sententia,  tam  aspero,  tam  fero 
dicam  tempore,  gratus  ille  animus  Bonifacium  so- 
ciosque  sanguincis  ejusdem  temporis  viris  multo 
meliores  grandioresque  fuisse  demonstrat. 

1.  Bonifacius  ad  Daniolem,  3  ep. 

2.  V.  28,35  ep. 

Inter  omnes  eminet  eximia  mente,  et  insigni  erga 
Bonifacium  caritate,  junior  quaedam  monialis,  no- 
mine  Lioba,  id  est  in  germanico  sermone  dilecta , 
quae,  citra  quidem  omnem  libidinis  suspicionem , 
amantissima  Bonifacii  fuit.  Parentibus  jam  vergen- 
tibus  in  senium  nata ,  qui  puerum  puellamve  si 
quam  acciperent,  altaribus  Domini  se  devoturos 
eam  juraverant,  sub  Eadburgae  disciplina  omni,  ut 
illa  setate  cultu  mentis  instructa  fuerat,  maximaque 
obedientia  studioque  erga  sanctam  Ecclesiam  fla- 
grabat.  Bonifacius  autem,  qui  parentes  ejus  novisse 
videtur,  quum  vellet  Germanos  in  fidem  rebellan  - 
les,  feminarum  exemplo  et  dulcibus  illecebris,  in 
Ecclesiae  societatem  reducere,  quo  melius  id  asse- 
queretur,  Liobam  anglicarum  monialium,  a  Britan- 
nisB  monasteriis  accitarum ,  ducem  instituit.  Quo 
quidem  nescio  an  nunquam  melius  aliquid  provide- 
rit,  quia  et  laborum  peritissimam  comitem  habuit,  et 
senectutis  suae  solatium  \  Exemplum  enim  et  tan- 
quam  optima  figura  feminalium  conventuum,  imo 
officina  christianarum  mulierum  fuit  monasterium 
Liobse;  neque  ullasanctadomuserat,  quse  discipulas 
ejus  allicere  non  conaretur :  cohors  qusedam  ad  con- 
vertendas  Germanicas  muUeres  normah*s  instituta, 

1.  V.  Vitam  sanctse  Liobse. 

Quantum  autem  postea  profecerit  videre  est.  Sexa- 
ginta  enim  post  annis,  Giiroli  Magni  exercitus  non 
tnagis  ultimas  deorum  paganorum  reliquias  delebunt 
quampacificiLiobse  labores.  Feminaeenim  antiquam 
barbariam  deseruerant,  nequeVelleda  ul'a  aut  pro- 
phetissa  in  Witikindi  acie  surrexerat ;  omnes  autem 
illiustemporis  chronici,  plerumque  vitae  sanctorum, 
christianarum  feminarum  referunt  memoriam  ^ 

Qua  vitacognita,  qualem  Lioba  cum  Bonifacio 
sese  gesserit,  ex  unius  epistolce  fragmentis  expe- 
diam  :  rarum  quidem  tolerandi  octavo  sseculo  ser- 
monis  et  non  nimis  barbarae  latinitatis  documen- 
tum:  ((  Ltinam,  licetsim  indigna,  merear  te  in  fra- 
tris  locum  accipere,  quiain  nullo  hominum  generis 
mei  tanta  fiducia  spei  posita  est  mihi,  quanta  in  te. 
Hoc  parvum  manusculum  niittere  curavi ,  non  ut 
uignum  esset  tuoe  almitatis  adspectui,  sed  ut  me- 
rrioriam  parvitatis  meee  retineas,  ncc  longa  loco- 
rum  intercapedine  oblivioni  tradas  :  quinimo  verae 
dilectionis  ligaturse  reliquum  nodetur  in  sevum.  Hoc, 
frater  amande,  enixius  flagito,  ut  tuarum  orationum 
pelta  muniar  contrahostis  occulti  venata  jacula  *.  » 

Nemo  vero  tam  sanctus  est  qui  nulium  humanas 

1.  V.  vitam  sanctae  rdse. 

2.  Lioba  Bonifdcio,  36  ep. 

vanitatis  vestigium  retineat  :  scilicet  eleganter  lo- 
quendi  cura  laborat,  quod  eo  magis  liquet,  quod 
suam  rusticitatem  incusat :  nemo  enim,  urbanelo- 
quendi  vere  incuriosus,  sese  ipse  rusticitatis  argue- 
ret.  Ceterum  fatetur,  non  sine  sui  laude,  se  versus 
latinosfacereposse,  quod  ex  ipsius  verbis  feminas 
in  monasteriis  didicisse  constat : «  Tstos  autem  subter- 
scriptos  versiculos  componere  nitebar  secundum 
poeticse  traditionis  disciplinam,  non  audacia  confi- 
dens,  sed  gracilis  ingenioli  rudimenta  excitare  cu- 
piens,  et  tuoauxilio  indigens.  Istam  artem  sub  Ead- 
burg3e  magisterio  didici...  . 

Ergo  non  solumsanctitatem  sancti  Bonifacii  mira- 
tur  Lioba,  sed  politiorembumanitatem;  nequeimme- 
rito:  nam  rem  litterariam  ingenti  studio  curatet  Bo- 
nifacius  et  tota  ejus  schola,  ita  ut  suspicionem  affec- 
tationis  non  fugiat,  r.t,  sine  ulla  necessitate,  pronus 
sitad  memoranda,  quaenoverit,  Claudiani  Ausoniive 
carmina;  at  neque  Virgilium  ,  neque  Ovidium,  fu- 
turas  medii  sevi  delicias.  Etiam  in  quibusdam  fami- 
liaribus  litteris,  nescio  quod  rotundum  dicendi  ge- 
nus,  nescio  quid  accuratius  affert.  Ita  ad  Nichar- 
dum  juvenem  :  «  Dum  exactrix  invisi  Plutonis,  mors 
videlicet,  cruentatis  crudeliter  frendens  dentibus  in 

1.  Lioba  Bonifacio,  36  ep. 


—  56  — 

limine  latrat,  tum  tremebundi  et  omni  sufTraggio 
destituti  animam  pariter  pretiosam  et  fallacem  ga- 
zam  cui  avari  diu  noctuque  sollicite  inserviebant, 
subito  amittentes  perdent :  ct  exinde  diabolicis  rapti 
manibus,  teterrima  subeunt  claustra  herebia,  aeter- 
na  luituri  supplicia.  « 

«  Gloriosae  ac  verae  pulchritudinis  venustatem 
acquire,  id  est  divinam  sapientiam  quae  est  splendi- 
diorauro,  speciosior  argento,  ignitior  carbunculo, 
splendidior  topazo  \  » 

Etiam  versus  ipse  ad  juvenem  amicum  mittit,  ut 
in  salutis  via  permaneat : 

Valc  frater,  florentib?js 
Juventutis  cum  viribus  ; 
Ut  lloreas  cuni  Domino 
In  sempitcrno  solio, 
Qua  martyres  in  cuneo 
Regem  canunt  aethereo 
Prophetae  apostoHcis 
Consonabunt  ct  laudibus : 
Nicharde,  nunc  nigcrrima 
Imi  cosmi  contagia 
Temne  fauste  tartarea. 

Ouibus  Liobae  ad  Bonifacium  carmen  adjicere  libet: 

Arbiter  omnipotens,  sohis  qui  cuncta  creavit, 
In  rcgno  Patris  scmper  qui  lurnine  fulgct, 

1.  Bonifacius  Nicliardo,  J. 

Qua  jugiter  flagrans  sic  regnet  gloria  Christi, 
Illoesum  servet  semper  tejure  perenni  ^ 

Germanica  nimis  musa,  quam  latini  flores  potius 
deteriorem  quam  splendidam  faciunt;  tristes  sunt 
isti  flores,  coloribus  variis  destituti ;  apostolus  enim 
et  moniaiis  nihil  nisi  sacros  libros  noverunt :  qui  fit 
ut,  quidquiddicant,  mox  ad  thelogicam  doctrinam 
revertatur,  et  antiqua  poesis  res,  quibus  nata  non 
esset,  celebrare  cogatur  ^ 

iVttamen,  quamvis  rudes  sint  illi  versus,  nonnul- 
lius  utilitatis  eos  fuisse  arbitror  :  duri  enim  laboris 
sa^pe  solatia  fuerunt,  sola  quidem  in  ima  barbaria 
quse  ad  ingenii  cultum  spectarent,  solaque  lucis  in 
obscuro  cceIo  vestigia;  quod  majus  est,  imitatores 
multos  sequentisseculo  excitabunt,  multosque  chro- 
nicos  qui,  ut « poetae  Saxonis  »  carmina,  christiano- 
rum  egregia  facinora  cantabunt,  et  fidei  victoriam. 

Alia  quoque  ex  familiaribus  lilteris  utilitas  pro- 
ficiscitur ;  nempe  intimam  Bonifacii  naturam  reve- 
lant,  nosque  docent  quibus  cogitationibus  semper 
impulsus  fuerit,  quse  tristia  anxiaque  passus  sit, 
quo  vitae  tsedio  laboraverit,  qua  seterna^  vitae  spe 


1.  36  ep. 

2.  V.    longa   eademque    obscura    Aldhelmi    carmina^ 
ep.  69.  — V.  ep.  68. 

sublatus  sit  usque  ad  illum  diem.  quo  laboriosam 
vitam  insigni  marlyrio  consummavit. 

Hoc  maxime  per  se  ipsuni  curabat,  hoc  aliis 
suadebat  ut  ante  oculos  summi  judicis  «  cum  mul- 
tiplici  sanctarum  animarum  lucro  »  apparerent; 
sed  hoc  ipsum  non  sufficere  arbitratur  si  propritne 
salutis  et  intimse  naturje  cura  negligitur  :  «  Dum 
caecis  proprias  tenebras  ignorantibus  et  aspicere 
nolentibus  lumen  cvangelicae  veritatis  ofTerre  niti- 
mur,  tenebris  propriorum  peccaminum  non  invol- 
vamur,  et  non  in  vacuum  curramus^.  »  Precandum 
est  igitur,  et  sacri  libri  legendi  sunt ;  qnod  quidem 
praeceptum  apudclericos  non  saepissime  reperitur. 

Sic  vitatur  diabolus,  qui  jam  octavo,  si  non  tan- 
tum  quantum  posteris  saeculis,  magnum  tamen  jam 
omnium  animis  terrorem  adert.  De  interis  quasi 
quoddam  carmen  scripsit  Bonifacius,  nempe  nar- 
rationcm,  a  quodam  monacho  sibi  ipsi  relatam,  qui 
se  avulsum  a  vita  crediderat,  viderafque,  ut  aiebat, 
vitae  futura3  mysteria  Quae  quidem  nairatio  nos 
docet  simpliciores  quosdam  inferos  tunc  speratos 
fuisse  quam  tempore  Dantis.  sed  non  omnino  dissi- 
miles.  Videmus  enim  multa,  si  non  tam  varia  sup- 
plicia,  et  inferiora  etiam  loca,  maximis  peccatori- 

1.   11  cj).    -  V.  vitain  8.  Botiifacii,  etpassim  ep. 

bus  reservata.  Purgatorium  autem  multo  simplicius 
et  minus  longum  exspectabatur ,  de  quo  sanctum 
Bonifaciam  scribentem  audiamus  :  « Igneum  pi- 
ceumque  flumen  bulliens  et  ardens  mir?e  formidinis 
et  teterrimse  visionis  cernebant.  Superquod  lignum 
pontis  vice  positum  erat,  ad  quod  sanctee  glorio- 
sgeque  animae  ab  illo  secedentes  conventu,  propc- 
rabant,  desiderio  alterius  ripae,  transire  cupientes, 
et  quaedam  non  titubantes  constanter  transibant. 
Qusedam  vero  labefactse  de  ligno  cadebant  in  tar- 
tareum  flumen  ;  et  aliae  tingebantur  quasi  toto  cor- 
pore  mersae ;  aliae  autem  ex  parte  quadam  veluti 
ad  genua,  quaedam  usque  ad  genua  medium,  quse- 
dam  vero  usque  ad  ascellas.  Et  tamen  unaqueeque 
cadentium  multo  clarior  speciosiorque  de  flumine 
in  alteram  ascendebat  ripam,  quam  prius  in  pi- 
ceum  bulliens  cecidisset  flumen.  Et  unus  ex  beatis 
anGjelis  de  illis  cadentibus  animabus  dixit  :  «  Hse 
animae  sunt  quae  post  exitum  mortalis  vitse,  quibus- 
dam  levibus  vitiis  non  ad  purum  abolitis,  aliqua 
pia  miserantis  Dei  castigatione  indigebant,  ut  Deo 
dignae  offerantur. . .  »  Et  de  peccatis  quse  sibi  ex- 
probrari  monachus  crediderat  :  «  Et  se  ipsum  au- 
diisse  omnia  flagitiorum  propria  peccamina  quae 
fecit  a  juventute  sua,  et  ad  confitendum  aut  ne- 

glexit  aut  oblivioni  tradidit,  vel  ad  peccatum  per- 
tinere  omnino  nesciebat,  ipsius  propria  voce  contra 
illum  clamasse,  eteumdilissime  accusasse,  et  spe- 
cialiter  unum  quodque  vitium,  quasi  ex  sua  per- 
sona  in  medium  se  obtulisse,  dicendo,  quodam  : 
Ego  sum  cupiditas  tua,  qua  illicita  frcquentissime 
et  contraria  prseceptisDei  concupisti;  quodam  vero : 
Ego  sum  vana  gloria,  qua  te  apud  hominesjactanter 
exaltasti;  alio :  Ego  sum  mendacium,  in  quo  mentien- 
do  peccasli ;  alio  :  Ego  sum  otiosum  verbum  quodin- 
aniter  locutus  fuisti ;  alio  :  Ego  torpor  et  desidia  in 
sanctorum  studiorum  neglectu;  alio :  Ego  somnolen- 
cia. . .  ;^alio :  Ego  sum  negiigentia  et  incuria  ^. . . » 

Tanta  propter  levia  peccata  anxietate,  tanto  sa- 
lutis  desiderio  melius  intelligitur  ardor  ilie  mar- 
tyrii,  taediumque  et  impatientia  vitge,  quae  senem 
Bonifacium,  quinque  et  septuaginta  annos  natum, 
ut  archiepiscopalem  sedem  tandem  sancto  Lullo 
rciinqueret  et  ad  mortem  curreret,  impulerat.  Deun^i 
scilicet  in  morte  sicut  in  vita  confiteri  volebat ; 
jamdiu,  supremam  horam  praevidens,  Fuldense  mo- 
nasterium  futurum  sibi  sepulcrum  destinaverat ; 
non  sibi  soli,  sed  et  Liobae  quam  juxta  se,  amore 
quodam  spirituali  nondum  exstincto,  saecula  transire 

1.  Tota  quidem  narratio  digna  est  quae  pervolvatur. 

summo  studio  optabat  K  Quumque  evangelio  supra 
caput  posito,  ferro  paganorum  cecidisset  ^,  corpus 
ejus,  ut  aiunt  Fuldenses  monachi,  tanquam  sancto 
animo  adhuc  spirante,  in  ahis  locis  sedere  noluit ; 
ita  ut,  invitis  ahis  monasteriis,  tam  gloriosarum  re- 
liquiarum  curiosis ,  in  Fuldensi  fuerit  sepultus ; 
quod  corpus  in  bellis  Caroli  Magni  contra  Saxones 
ingenti  studio  monachi  tuebuntur  :  cujus  in  con- 
spectu  sepulcri  Germanis  redibat  in  mentem  apos- 
toli  fides,  et  pietas,  et  erga  populos  caritas,  littera- 
rumque  cultus  et  veneratio. 

Jam  nostri  epistolas  pervolvimus,  ex  quibus  gra- 
vioribus  rebus  saltem  refertas  scrutati  sumus,  vi- 
tamque  sancti  Bonifacii  et  labores  sequi  et  cum 
epistoUs  comparare  nisi  sumus ;  imo,  quamvis  in 
angustis  liminibus,  pontifices  et  clericos  et  duces 
et  gentes  tristis  quidem  temporis  sed  fidei  victoriis 
gloriosissimi,  quantum  potuimus,  interrogavimus. 
Utinam    in  quibusdam  iocis  partem  illam  medii 

1.  V.vitam  sanctiBonifacii,  vitam  sancti  Sturmi.Omnia 
fere  octavi  aut  noni  sseculi  monumenta  probant  quantus 
fuerit  cultus  iti  memoriam  Germanorum  apostoli,  (Poeta 
Saxo,  etc.)  V.  70  ep.  Cuthberti  ad  Luilum  ;  78,  -3^ardulplius 
LuUo. 

2.  Jam  de  Frisiis  Stephano  papae  scripseratBonifacius  : 
(97  ep.)  «  Magna  pars  illorum  adhucpagana  est,  qua  des- 
tructse  ecciesisc,  fandamenta  diruta  et  a  paganis  concul- 
cata...  » 

sevi  illuminare  rnihi   datum  fuerit;   saltem  Boni- 
facius  melius  et  clarius  nobis  appareat. 

Magni  quidem  animi  virfuit,  grandisque  volun- 
tatis  potius  quam  prseclari  ingenii ;  utilis  tamen  illis 
temporibus  et  tenebris  etiam  sa3culi  splendidior : 
ita  ut  excellere  inter  omnes  Christiance  Germaniae 
conditores,  et  totam  seu  ecclesiasticam  seu  laicam 
sui  aevi  societatem  videatur. 

Geterum  in  eo  erat  aliquid  excelsum,  quod  om- 
ni  tempore  et  in  omni  rerum  statu  prorsus  emi- 
nuisset,  eumqueinsignem  inter  sequales  fecisset.Uni 
enim  proposito  totam  operam,  totam  vitam  impen- 
dit  :  id  est  animorum  lucro,  quibus  ad  salutem 
ductis,  ad  salutem  ipse  duceretur. 

De  quo  fonte  omnia  manant,  seu  bona  seu  mala : 
tanto  enim  ardore  raptus,  modum  ah*quando  exce- 
dit;  imo  Bonifacius  asperitatis  ahquoties  et  crudc- 
Htatis  suspicionem  haud  removet.  Iniquum  erat 
semper,  ut  fecit,  siBCularem  vim,  feram  cupidinem 
Francorum  ducum  in  paganos  suscitare.  Melior 
est,  nec  dubitem,  et  dulcior,  et  sanctior  anirnarum 
victor  quam  Garolus  Magnus,  quia  martyrium  sibi, 
non  imperialem  hiurum  exposcebat;  sed  vexan- 
dorum  paganorum  qui  resisterent  auctor  fuit : 
scihcet  Saxonum  cyedes  ejus  discipuU  laudabunt, 

et  ipse  si  vidisset  forte  non  fuisset  indignatus. 
Sed  tantum  abest  ut  natura  talis  fuerit,  ut  contra 
nimise  caritatis  causa  fuerit  immitis :  amore  enim, 
nimio  amore  animarum,  sicut  sanctus  Ludovicus 
rex,  neque  a  carceribus  neque  ab  ipsis  suppliciis 
abhorret.  At  nullo  alio  modo  sese  probavit  tanta 
caritas?  Multis  quidem  aliis  :  dulcedo  qusedam, 
tempore  Caroli  Martelli  et  Luitprandi  mira,  in  fami- 
liaribus  ejus  epistulis  multisque  locis  splendet; 
fortis  quidem  animi  dulcedo,  ad  martyrium  ten- 
dentis.  Amicisque  non  paucis  utitur,  sed  quasi  totum 
gregem  pastor  *,  totos  populos  tanquam  liberos  di- 
ligit ;  in  futuraque  vitadefixus,  hujustamen  vitsenon 
uegligens,  ipse  novse  Germanise  tanquam  creator, 
grandes  silvas  evellendi,  agros  colendi,  domus 
urbesque  condendi  auctor  primusfuit  etexemplum. 

1. 102  ep.BonifaciusFulredo,  presbyt.:  «De  his  omnibus 
sollicitus  sum,ut,  post  obitum  meum  non  disperdantur.  » 


Vidl  ac  perlegi 

